AμεA - Άτομα με Αναπηρία - Δικαιώματα και Παροχές: 02/07/16\nΠώς να δείτε ποιος διάβασε το ομαδικό σας μήνυμα στο WhatsApp\nΚαι δεν έχει σχέση με τα μπλε τικ!\nΤο WhatsApp όπως και το Viber έχουν γίνει δύο από τις πιο συνηθισμένες εφαρμογές τις οποίες χρησιμοποιούν οι χρήστες για επικοινωνία μέσω μηνυμάτων εφόσον είναι συνδεδεμένοι στο Internet είτε μέσω Wi Fi είτε με τη σύνδεση του κινητού τους.\nΕίτε κανονίζετε μια βραδιά για έξοδο με φίλους είτε θέλετε να στείλετε ένα μαζικό μήνυμα το WhatsApp επιτρέπει την αποστολή μηνύματος σε ομάδα, σε πολλά δηλαδή άτομα ταυτόχρονα. Ωστόσο, όταν αποστέλλεται το μήνυμα δεν φαίνεται σε ποιους έχει παραδοθεί και ποιοι το έχουν διαβάσει παρά μόνο τα δύο τικ από τα οποία δεν μπορείς όμως να καταλάβεις ποιος έχει ενημερωθεί και ποιος όχι αν δεν απαντήσει. Αν και στα ατομικά μηνύματα εμφανίζονται τα δύο γκρι τικ όταν έχει παραδοθεί το μήνυμα και δύο μπλε όταν έχει διαβαστεί δεν ισχύει το ίδιο και στα ομαδικά. Όμως υπάρχει τρόπος να διαπιστώσετε ποιος το διάβασε και ποιος όχι.\nΠώς γίνεται σε Android:\n1. Πατήστε παρατεταμένα ένα μήνυμά σας, από αυτα που έχετε στείλει στην ομαδική συνομιλία.\n2. Εμφανίζεται ένα i με ένα κυκλάκι γύρω. Πατήστε πάνω σε αυτό και δείτε σε ποιον παραδόθηκε και ποιος το διάβασε.\nΠώς γίνεται σε iOS:\n1. Ανοίξτε τη συνομιλία στο ομαδικό μήνυμα.\n2. Σύρετε με το δάχτυλο ένα μήνυμα από τα δεξιά προς τα αριστερά.\n3. Εμφανίζεται σε ποιον παραδόθηκε και ποιος διάβασε το μήνυμά σας από τους υπόλοιπους στην ομάδα.\nΕίναι τόσο απλό! Τώρα μπορείτε να δείτε σε ποια μέλη από την ομάδα έχουν παραδοθεί τα μηνύματα (και ποιο μήνυμα συγκεκριμένα) ποιος δεν το έχει διαβάσει και ποιος το έχει διαβάσει και δεν σας απάντησε ακόμη. Το WhatsApp είναι σήμερα η πιο δημοφιλής εφαρμογή για chat με 900 εκατομμύρια χρήστες σε όλο τον κόσμο. Μάλιστα πριν από λίγο καιρό ανακοίνωσε ότι καταργεί και το συμβολικό ετήσιο ποσό χρέωσης σε όσους χρησιμοποιούσαν την εφαρμογή.\nΟι μισθοί στη Γερμανία αυξήθηκαν το 2015 με τον ταχύτερο ρυθμό των τελευταίων 20 ετών\nΗ ομοσπονδιακή στατιστική αρχή ανακοίνωσε ότι οι πραγματικοί μισθοί αυξήθηκαν κατά 2,5% σε ετήσια βάση το 2015. Πρόκειται για τον υψηλότερο ρυθμό από το 1992, σύμφωνα με εκπρόσωπο της στατιστικής αρχής.\nΟ βασικός λόγος της αύξησης ήταν ο μέτριος πληθωρισμός, με τις τιμές καταναλωτή να ενισχύονται μόλις κατά 0,3% σε σχέση με ένα χρόνο νωρίτερα σε μη εναρμονισμένη βάση, και η ασυνήθιστα υψηλή αύξηση των ονομαστικών μισθών της τάξης του 2,8%, ανακοίνωσε η στατιστική αρχή.\nΗ κυβέρνηση της Καγκελαρίου Άγγελα Μέρκελ εισήγαγε εθνικό κατώτατο μισθό στα 8,50 ευρώ ανά ώρα στις αρχές του 2015, αυξάνοντας την αγοραστική δύναμη των νοικοκυριών με χαμηλά εισοδήματα. Επιπρόσθετα, οι ευνοϊκές οικονομικές συνθήκες έχουν δώσει την δυνατότητα σε εταιρίες και συνδικάτα να συμφωνήσουν γενναίες μισθολογικές αυξήσεις.\nΩστόσο, κάποιοι οικονομολόγοι έχουν προειδοποιήσει ότι περαιτέρω μισθολογικές αυξήσεις θα μπορούσαν να αποδυναμώσουν την ανταγωνιστικότητα των γερμανικών εταιριών.\nΔιαθέσιμη η πλήρης ψηφιακή βιβλιοθήκη iLibrary του ΟΟΣΑ\nΤο περιεχόμενό της είναι διαθέσιμο σε πάνω από 2.000 ιδρύματα-συνδρομητές σε όλο τον κόσμο.\nΜια ψηφιακή βιβλιοθήκη με πλούσιο περιεχόμενο σε θέματα οικονομίας, ανάπτυξης, έρευνας και καινοτομίας, είναι πλέον διαθέσιμη στον χώρο της Βιβλιοθήκης του Εθνικού Κέντρου Τεκμηρίωσης (ΕΚΤ) του Εθνικού Ιδρύματος Ερευνών. Πρόκειται για την Ψηφιακή Βιβλιοθήκη iLibrary του Οργανισμού Οικονομικής Συνεργασίας και Ανάπτυξης (ΟΟΣΑ), η οποία είναι πλέον προσβάσιμη στα μέλη της ελληνικής επιστημονικής, ερευνητικής και επιχειρηματικής κοινότητας, που επιθυμούν να ενημερωθούν και να χρησιμοποιήσουν όλες τις πρόσφατες εκδόσεις και δεδομένα που δημοσιοποιεί ο ΟΟΣΑ.\nΤο ΕΚΤ εξασφάλισε τη σχετική συνδρομή και πρόσβαση στην iLibrary στο πλαίσιο της συνεργασίας του με τον ΟΟΣΑ σε θέματα Έρευνας και Καινοτομίας. Οι χρήστες μπορούν να έχουν πρόσβαση στην iLibrary του ΟΟΣΑ μέσα από τον χώρο της Βιβλιοθήκης του ΕΚΤ στο Εθνικό Ίδρυμα Ερευνών, από το Ηλεκτρονικό Αναγνωστήριο ή συνδεόμενοι ασύρματα μέσω δωρεάν WiFi από φορητό υπολογιστή.\nΗ συμφωνία του ΕΚΤ με τον ΟΟΣΑ προβλέπει την απεριόριστη πρόσβαση σε όλο το περιεχόμενο της iLibrary, χωρίς περιορισμό στον αριθμό των ταυτόχρονων χρηστών. Η iLibrary περιλαμβάνει βιβλία, άρθρα, αριθμητικά στοιχεία και αναλύσεις που δημοσιεύονται από το 1998 από τον ΟΟΣΑ, μαζί με μια τεράστια συλλογή στατιστικών στοιχείων, με δεδομένα που χρονολογούνται από τις αρχές της δεκαετίας του 1960.\nΗ βιβλιοθήκη καλύπτει μια ευρεία θεματολογία, από την οικονομία, την ανάπτυξη και το περιβάλλον μέχρι την εκπαίδευση, την έρευνα και την καινοτομία. Ενημερώνεται συνεχώς με νέα στοιχεία, αναλύσεις και προβλέψεις για περισσότερες από 80 χώρες και 17 θεματικές κατηγορίες.\nΤο περιεχόμενο της iLibrary είναι διαθέσιμο σε πάνω από 2.000 ιδρύματα-συνδρομητές σε όλο τον κόσμο, παρέχοντας πρόσβαση στις δημοσιεύσεις του ΟΟΣΑ σε 25 εκατομμύρια χρήστες σε περισσότερες από 100 χώρες. Παρέχεται δυνατότητα αναζήτησης, πλοήγησης στο περιεχόμενο και «κατεβάσμτος» των πλήρων κειμένων.Περιλαμβάνονται, επίσης, εκδόσεις και στατιστικά στοιχεία από άλλες οργανώσεις, όπως ο Διεθνής Οργανισμός Ενέργειας (International Energy Agency -ΙΕΑ), ο Οργανισμός Πυρηνικής Ενέργειας (Nuclear Energy Agency-NEA), το Κέντρο Ανάπτυξης του ΟΟΣΑ, το Πρόγραμμα Διεθνούς Αξιολόγησης Σπουδαστών (Programme for International Student Assessment- PISA) και το Διεθνές Φόρουμ Μεταφορών (International Transport Forum -ITF).\nΗ Ψηφιακή Βιβλιοθήκη Επιστήμης Τεχνολογίας και Πολιτισμού του ΕΚΤ προσφέρει σε όλους τους χρήστες αναζήτηση και πρόσβαση στις συλλογές και τις υπηρεσίες του ΕΚΤ:\nΑπό τον χώρο της Βιβλιοθήκης, στο Ηλεκτρονικό Αναγνωστήριο ή συνδεόμενοι ασύρματα από φορητό υπολογιστή, οι χρήστες έχουν πρόσβαση στο σύνολο των πληροφοριακών πηγών και συλλογών (εντύπων και ηλεκτρονικών συνδρομητικών),\nΑπομακρυσμένα, μέσω Διαδικτύου, υπάρχει η δυνατότητα αναζήτησης σε ελεύθερης πρόσβασης περιοδικά και πηγές στο Διαδίκτυο, καθώς και χρήσης των ηλεκτρονικών υπηρεσιών.\nΚαθημερινοί τρόποι για να εξοικονομήσετε χρήματα\nΠώς μπορούμε να κάνουμε οικονομία ώστε να υπάρχουν κάποια λεφτά στην άκρη.\nΤο να κάνει κανείς οικονομία τη δύσκολη εποχή που διανύουμε είναι πολύ πιο δύσκολο και περίπλοκο από όσο φανταζόμαστε. Αυτό επειδή η οικονομική κρίση έχει αγγίξει όλους μας, οι μισθοί έχουν συρρικνωθεί και ουσιαστικά με τα χρήματα που βγάζουμε καλύπτουμε τις υποχρεώσεις μας.\nΠώς μπορούμε λοιπόν να κάνουμε οικονομία ώστε να υπάρχουν κάποια χρήματα στην άκρη για μια «ώρα ανάγκης»; Είναι σίγουρο πως κάποιες από τις παρακάτω ιδέες τις ξέρετε ενώ κάποιες άλλες ούτε που τις φαντάζεστε.\nΦέρτε σπιτικό μεσημεριανό γεύμα στην εργασία σας.\nΓια τις μετακινήσεις σας χρησιμοποιείστε τα μέσα μαζικής μεταφοράς.\nΚάντε ένα πιο οικονομικό πρόγραμμα ομιλίας για το κινητό σας τηλέφωνο.\nΧαρίστε στα αγαπημένα σας πρόσωπα DIY δώρα.\nΕτοιμάστε μια λίστα με τα ψώνια πριν πάτε στο σουπερμάρκετ.\nΕνημερωθείτε για τις προσφορές των σουπερμάρκετ.\nΜάθετε τις δωρεάν εκδηλώσεις του Σαββατοκύριακου.\nΕπικοινωνήστε μέσω skype ή viber με φίλους και συγγενείς αντί να κάνετε υπεραστικές κλήσεις.\nΑποσυνδέστε τις ηλεκτρονικές συσκευές όταν δεν είναι σε χρήση.\nΧρησιμοποιήστε κρύο νερό για τα ρούχα που πλένετε στο χέρι.\nΠίνετε νερό της βρύσης αντί του εμφιαλωμένου. Σκεφτείτε την επένδυση σε ένα καλό φίλτρο.\nΑντί να κάνετε συνδρομή σε κάποιο γυμναστήριο, ασκηθείτε σε εξωτερικούς χώρους.\nΑνταλλάξτε ρούχα και αξεσουάρ με τις αδερφές ή τις φίλες σας.\nΔιαβάστε βιβλία από την δανειστική βιβλιοθήκη του δήμου σας ή κάντε ανταλλαγή βιβλίων με τους φίλους σας.\nΦτιάξτε δικό σας καφέ από το σπίτι.\nΕπιστρέψτε τις αγορές που δεν χρειάζεστε πραγματικά.\nΠουλήστε παλιά αντικείμενα.\nΑγοράστε μεταχειρισμένα είδη που είναι σε καλή κατάσταση και με προσιτές τιμές.\nΑυτοματοποιήστε τις πληρωμές που πρέπει να κάνετε ώστε να μην χρεώνονται με τέλη εκπρόθεσμων πληρωμών.\nΒρείτε μια καλή πιστωτική κάρτα που ανταμείβει σε πόντους για αγορές και χρησιμοποιήστε την έξυπνα.\nΕνημερωθείτε για τα προγράμματα κοινωνικού τουρισμού.\nΜην αισθάνεστε υποχρεωμένοι να δίνετε το «παρών» σε κάθε πρόσκληση που δέχεστε αν βλέπετε ότι δεν μπορείτε να ανταπεξέρχεστε στα έξοδα.\nΑκολουθήστε ένα ισορροπημένο πρόγραμμα διατροφής ώστε να αποφεύγονται τα μικροπροβλήματα στην υγεία.\nΠάντα να συγκρίνετε τιμές.\nΚάντε θεραπείες και μάσκες ομορφιάς στο σπίτι με DIY συνταγές.\nΕλέγξτε το Airbnb αντί για ξενοδοχείο για τις διακοπές σας.\nΤαξιδέψτε μια εποχή του χρόνου που οι τιμές είναι λογικές και όχι high season.\nΑν νοικιάζετε σπίτι, κάντε μια έρευνα αγοράς ή βρείτε έναν συγκάτοικο ώστε τα έξοδα να μοιράζονται.\nΕλέγχετε τακτικά τον τραπεζικό σας λογαριασμό για να βεβαιωθείτε ότι δεν υπάρχουν περίεργες χρεώσεις.\nΠριν κάνετε οποιαδήποτε αγορά, ζητήστε μια καλύτερη τιμή.\nΜην χρησιμοποιείτε την πιστωτική σας κάρτα στο εξωτερικό.\nΝοικιάστε ταινίες για προβολές στο σπίτι αντί του σινεμά.\nΠροσκαλέστε τους φίλους σας στο σπίτι ώστε να μειωθούν οι βόλτες έξω και κατ’ επέκταση τα έξοδα.\nΕξασκηθείτε στη ραπτική και επιδιορθώστε μόνοι σας τα ρούχα αντί να τα πηγαίνετε στη μοδίστρα.\nΜην πηγαίνετε στο σουπερμάρκετ νηστικοί.\nΑποφύγετε τις χρεώσεις στα ΑΤΜ διακόπτοντας τις αναλήψεις από ΑΤΜ άλλων τραπεζών.\nΑποφύγετε το έτοιμο φαγητό και τα fast food.\nΜην κάνετε κατάχρηση του ηλεκτρικού ρεύματος.\nΚαθαρίστε ή αλλάξτε το φίλτρο αέρα του αυτοκινήτου σας ώστε να υπάρχει μικρότερη κατανάλωση βενζίνης.\nΑκυρώστε τις συνδρομές σε clubs που δεν σας ενδιαφέρουν.\nΨωνίστε στις εκπτώσεις.\nΖητήστε από τους παππούδες να σας κρατήσουν τα παιδιά αντί να πληρώνετε τη babysitter.\nΕπιτρέψτε στον σύζυγό σας να αναλάβει εκείνος τα μαραφέτια στο σπίτι.\nΦτιάξτε τον δικό σας λαχανόκηπο.\nΑν πρέπει να αντικαταστήσετε το αυτοκίνητό σας, επιλέξτε ένα μεταχειρισμένο.\nΦτιάξτε τα δικά σας καθαριστικά σπιτιού. Θα εξοικονομήσετε χρήματα και θα είναι και μη τοξικά.\nΧρησιμοποιήστε το ποδήλατο για τις μετακινήσεις σας, όποτε αυτό είναι δυνατό.\nΑναζητήσετε τις φθηνότερες ενεργειακά λύσεις. Αξιοποιείστε το φθηνότερο νυχτερινό ρεύμα, μονώστε καλά το σπίτι σας, διερευνήστε τη λύση του ηλιακού θερμοσίφωνα και αλλάξτε τις λάμπες με ενεργειακά αποδοτικές λάμπες.\nΠρομηθευτείτε αρκετές επαναφορτιζόμενες μπαταρίες.\nΕτικέτες αθλητισμός, ακίνητο-κατοικία, άρθρα, Γενικά θέματα, εκδηλώσεις, εργασία, λοιποί φορείς, παροχές, τεχνολογία, υγεία\nΧενάν, Κίνα. Η βάναυση κακοποίηση των ζώων\nΘλίψη προκαλούν οι εικόνες των μαϊμούδων που αλυσοδένονται και κακομεταχειρίζονται από τους εκπαιδευτές τους για να κάνουν τα σόου τους σε τσίρκο της Κίνας.\nΜάιντς, Γερμανία. Αστυνομική παρουσία στο καρναβάλι «Weiberfastnacht»\nΣτιγμιότυπο από τις εκδηλώσεις στο παραδοσιακό καρναβάλι των γυναικών «Weiberfastnacht», στο Μάιντς της Γερμανίας. Το καρναβάλι εορτάστηκε υπό δρακόντεια μέτρα ασφαλείας, μετά από τις επιθέσεις σε γυναίκες την παραμονή της Πρωτοχρονιάς.\nΚολόμπο, Σρι Λάνκα. Στρατιώτες παρελαύνουν… παραδοσιακά\nΣτρατιώτες της Σρι Λάνκα παρελαύνουν με παραδοσιακή ενδυμασία κατά τη διάρκεια των εορταστικών εκδηλώσεων για την Μέρα της Ανεξαρτησίας της χώρας.\nΚαράκας, Βενεζουέλα. Πανικός από την εξάπλωση του Ζίκα\nΗ εξάπλωση του ιού Ζίκα στη Λατινική Αμερική έχει θορυβήσει την υφήλιο με ολοένα και νέα κρούσματα να καταγράφονται ακόμα και στην Ευρώπη.\nΑνόι, Βιετνάμ. Η ομορφιά των γυναικών του Βιετνάμ\nΜια νεαρή γυναίκα φορά την παραδοσιακή ενδυμασία του Βιετνάμ, το μακρύ φόρεμα «AO Dai».\nΑθήνα, Ελλάδα. Μολότοφ και δακρυγόνα ξανά στο Σύνταγμα\nΜαζική ήταν η συμμετοχή στις κινητοποιήσεις της Πέμπτης 4 Φεβρουαρίου ενάντια στο ασφαλιστικό και φορολογικό νομοσχέδιο και οι εικόνες από τα επεισόδια έκαναν μέσω του Reuters τον γύρο του κόσμου για ακόμα μία φορά.\nΚατμαντού, Νεπάλ. Η καθημερινότητα στους πρόποδες του Έβερεστ\nΈνα μικρό κορίτσι κάνει τις εργασίες της για το σχολεία, προσέχοντας συγχρόνως τον πάγκο του πλανόδιου πωλητή μπαμπά της.\nΡότερνταμ, Ολλανδία. Αετός εναντίον drone σημειώσατε 1!\nΗ εκπληκτική αυτή φωτογραφία δόθηκε στη δημοσιότητα από την αστυνομία της Ολλανδίας και δείχνει έναν αετό ο οποίος αρπάζει στον αέρα ένα drone που πετά στον ουρανό του Ρότερνταμ.\nΛιλόνγκουε, Μαλάουι. Ουράνιο τόξο πάνω από τις καλλιέργειες\nΈνα ουράνιο ξεπροβάλλει στον ουρανό του Μαλάουι μετά τις καταρρακτώδεις βροχές που έπληξαν την πρωτεύουσα Λιλόνγκουε. Οι βροχές κατέστρεψαν τις αγροτικές καλλιέργειες αραβόσιτου και ώθησαν τις τιμές σε υψηλά επίπεδα ρεκόρ.\nΜέκκα, Σαουδική Αραβία. Προσευχή για τον Μωάμεθ\nΜουσουλμάνοι προσεύχονται στην κορυφή του Βουνού του Φωτός για τα γενέθλια του Προφήτη Μωάμεθ στην ιερή πόλη της Μέκκας.\nΠώς βγήκε η φράση «έλαμψε διά της απουσίας του»\nΗ έκφραση έρχεται από τον αρχαία Ρώμη.\nΓνωστή σε όλους είναι η φράση «έλαμψε διά της απουσίας του» που συνηθίζουμε να λέμε για μια απουσία που έγινε αισθητή ή/και σχολιάστηκε από τους παρευρισκομένους.\nΌταν στην αρχαία Ρώμη κηδεύονταν επίσημα πρόσωπα, πήγαιναν μπροστά από την νεκρική πομπή εικόνες των συγγενών και αγαπημένων προσώπων του νεκρού.\nΤην εποχή του αυτοκράτορα Τιβέριου, πέθανε και κηδεύτηκε η Ιουνία, σύζυγος του Κάσσιου και αδερφή του Βρούτου, των δύο δηλαδή δολοφόνων του Καίσαρα.\nΕπειδή, όμως, είχε απαγορευτεί η δημόσια εμφάνιση των εικόνων των δύο αυτών δολοφόνων, έλειψαν έτσι από τη νεκρώσιμη πομπή, πράγμα που σχολιάστηκε πολύ στη Ρώμη και έδωσε αφορμή στον Τάκιτο να γράψει στα «Χρονικά» του ότι «ο Κάσσιος και ο Βρούτος έλαμπαν ιδιαίτερα, μάλιστα, επειδή έλλειπαν οι εικόνες τους».\nΤην περικοπή αυτή την αποδίδει ο Ντε Σενιέ στην τραγωδία του «Τιβέριος» με τη φράση: «Έλαμπον διά της απουσίας των», που από τότε έμεινε παροιμιακή.\nΗ μουσουλμάνα «Barbie» που προκάλεσε αίσθηση\nΤι λέει η φοιτήτρια που δημιούργησε την «Hijarbie».\nΜια νέα κούκλα με το όνομα «Hijarbie» έκανε την εμφάνισή της στα κοινωνικά δίκτυα και μέσα σε λίγο καιρό έγινε viral. Η κούκλα Barbie που έχει ακόμα και το δικό της λογαριασμό στα κοινωνικά δίκτυα ήταν ιδέα μιας φοιτήτριας από τη Νιγηρία, την Hannefah Adam όταν εκείνη πήγε να σπουδάσει στο Ηνωμένο Βασίλειο.\nΣύμφωνα με την βρετανική Mirror, η φοιτήτρια παρατηρώντας ένα κενό στην αγορά ήθελε να εισαγάγει μια μικρή κούκλα με αυτό το ντύσιμο.\nΤώρα, η ίδια καλεί την εταιρεία παιχνιδιών Mattel να συμβαδίσει με τις πολλές μουσουλμάνες που είναι οπαδοί της κούκλας και να δημιουργήσει μια πραγματική Hijarbie.\nΗ 24χρονη που ασχολείται με το σχέδιο μόδας δήλωσε: «Η ιδέα μου ήρθε όταν σκεφτόμουν πώς πραγματικά θα ήθελα να δω μια κούκλα ντυμένη έτσι». Επιπλέον η 24χρονη έχει σχεδιάσει και έχει φτιάξει μόνη της όλα τα ρούχα για την κούκλα συνδυάζοντας έντονα χρώματα κάνοντας ένα μοντέρνο ντύσιμο φορώντας στην κούκλα πάντα τη μαντίλα.\nΗ νεαρή κοπέλα συνδυάζει την γκρι μαντίλα με έντονα χρώματα σε φούστες και άλλα ρούχα. Όπως λέει, πολλά από τα ρούχα που έχει φτιάξει για την κούκλα είναι πιστά αντίγραφα από τα ρούχα που έχει η ίδια στην ντουλάπα της και φοράει καθημερινά.\nΜάλιστα, σύμφωνα με το δημοσίευμα πολλές followers της κούκλας στα κοινωνικά δίκτυα εμπνέονται από αυτήν για το τι να φορέσουν. Για παράδειγμα μια κοπέλα που ακολουθεί το προφίλ που έχει φτιάξει για την κούκλα η κοπέλα αναφέρει «Λατρεύω αυτά τα χρώματα, ειδικά το μπορντό με το μαύρο μοιάζει αρκετά ωραίο, ευχαριστώ για την ιδέα».\nΗ 24χρονη τώρα αναμένει να δει την κούκλα της να κυκλοφορεί στην αγορά αντιπροσωπεύοντας πολλές μουσουλμάνες. Πρόσφατα μάλιστα η εταιρεία με τις Barbie λάνσαρε νέες κούκλες, με καμπύλες, μικροκαμωμένες και με διαφορετικό χρώμα δέρματος.\n«Καμπανάκι» για τις συνθήκες ζωής των παιδιών στο Καλαί\nΚαταγγελία από την Ύπατη Αρμοστεία του ΟΗΕ για τους πρόσφυγες.\nΤις «ανησυχητικές και πολύ ανθυγιεινές» συνθήκες στις οποίες διαβιούν τα παιδιά των μεταναστών στην περιοχή του Καλαί (βόρεια Γαλλία) κατήγγειλε σήμερα η Ύπατη Αρμοστεία του ΟΗΕ για τους Πρόσφυγες (UNHCR).\n«Η UNHCR είναι ιδιαίτερα ανήσυχη για τις ανησυχητικές και πολύ ανθυγιεινές συνθήκες διαβίωσης των παιδιών, ιδίως των ασυνόδευτων, και επιθυμεί τη δημιουργία επιπλέον κέντρων υποδοχής (...) ή άλλων δομών που να ανταποκρίνονται στις ανάγκες προστασίας των παιδιών», δήλωσε εκπρόσωπος της UNHCR, ο Γουίλιαμ Σπίντλερ.\nΠερίπου 3.800 μετανάστες στοιβάζονται σε έναν καταυλισμό, στην επονομαζόμενη «Ζούγκλα», στην είσοδο της πόλης Καλέ, με την ελπίδα ότι θα μπορέσουν να περάσουν στη Βρετανία.\nΜια δεύτερη παραγκούπολη έχει δημιουργηθεί σε απόσταση περίπου 40 χλμ από εκεί, στην Γκραντ-Σιντ, όπου σχεδόν 2.000 άνθρωποι ζουν σε πολύ ανθυγιεινές συνθήκες.\nΗ UNHCR υπενθύμισε πως «τα παιδιά είναι πολύ ευάλωτα». «Γνωρίζουμε πως διακινητές βρίσκονται σε αυτούς τους χώρους», δήλωσε ο εκπρόσωπος. «Μέτρα προκειμένου να απλοποιηθούν οι διαδικασίες προστασίας της παιδικής ηλικίας, ιδίως για τα παιδιά που έχουν οικογένεια σε μια άλλη χώρα-μέλος της ΕΕ, πρέπει να εξεταστούν επειγόντως», απαίτησε.\nΟι γαλλικές αρχές δημιούργησαν προσωρινά καταλύματα για τους πιο ευάλωτους και άρχισαν να εγκαθιστούν στην παραγκούπολη του Καλαί κοντέινερ που μπορούν να φιλοξενήσουν 1.500 ανθρώπους – 680 θέσεις αυτή τη στιγμή είναι κατειλημμένες.\nΕξάλλου, στην Γκραντ-Σιντ, ένας καταυλισμός με οικίσκους, σύμφωνα με τα διεθνή πρότυπα, αναμένεται να ανοίξει σε τρεις εβδομάδες προκειμένου να αντικαταστήσει αυτή τη δεύτερη παραγκούπολη.\nΑιφνιδιαστική και προκλητική κίνηση της Τουρκίας στην Κύπρο\nΖήτησε εκσκαφές για αγνοούμενους σε στρατιωτικές ζώνες στις ελεύθερες περιοχές.\nΑιφνιδιαστικά η Τουρκία υπέβαλε αίτημα για πρόσβαση σε στρατιωτικές ζώνες στις ελεύθερες περιοχές προκειμένου να διεξαχθούν έρευνες για εντοπισμό Τουρκοκύπριων αγνοουμένων.\nΤο γεγονός αυτό αποκάλυψε σήμερα ο Επίτροπος Προεδρίας Φώτης Φωτίου, ο οποίος είπε ότι η Τουρκία ενήργησε ωσάν να μην έχει καμία ευθύνη, να μην διατηρεί στρατεύματα στην Κύπρο και να μην ασκεί έλεγχο στο κατεχόμενο τμήμα\nΜιλώντας στην κηδεία αγνοουμένου της τουρκικής εισβολής, του οποίου η ταυτότητα έχει εξακριβωθεί με εξέταση γενετικού υλικού, ο κ. Φωτίου είπε ότι η Τουρκία διαβίβασε γραπτό αίτημα προς την Επιτροπή Υπουργών του Συμβουλίου της Ευρώπης ζητώντας της να υποβάλει σχετικό αίτημα προς την Κυπριακή Δημοκρατία.\nΚαι αυτό, πρόσθεσε, χωρίς ποτέ μέχρι σήμερα να έχει προκύψει τέτοιο θέμα, ούτε και οποιαδήποτε πληροφορία σε σχέση με Τουρκοκύπριους αγνοούμενους που έχουν ταφεί σε στρατιωτικές ζώνες στις ελεύθερες περιοχές.\nΑντίθετα, είπε, αναφορές για Ελληνοκύπριους αγνοούμενους που πιθανότατα έχουν ταφεί σε σημεία εντός των στρατιωτικών ζωνών στα κατεχόμενα, υπάρχουν εδώ και δεκαετίες σε σωρεία διεθνών εγγράφων.\nΟ κ. Φωτίου τόνισε ότι πέραν της υποχρέωσης για άνοιγμα στρατιωτικών ζωνών στις κατεχόμενες περιοχές, η Τουρκία οφείλει να επιτρέψει πρόσβαση στα αρχεία του τουρκικού στρατού και να υποδείξει τους χώρους που έχουν ταφεί τα σώματα στρατιωτών και πολιτών που περισυνελέγησαν από τα πεδία των μαχών το 1974.\nΓια διαφθορά συνελήφθη ο δήμαρχος του Μπρίντιζι\nΗ υπόθεση συνδέεται με τη διαχείριση των απορριμμάτων.\nΟ Μίμο Κονσάλες, ένας 56χρονος δημοσιογράφος ο οποίος εξελέγη το 2012 με τη στήριξη της κεντροαριστεράς, τέθηκε υπό κράτηση κατ' οίκον, όπως και ένας σύμβουλος, ενώ ένας επιχειρηματίας φυλακίσθηκε στο πλαίσιο της υπόθεσης αυτής.\nΟι αρχές, οι οποίες άρχισαν σήμερα το πρωί σειρά ερευνών, υποψιάζονται τους τρεις άνδρες για διαφθορά, κατάχρηση εξουσίας, οικονομική κατάχρηση και απάτη.\nΗ έρευνα αφορά κυρίως τον χώρο κομποστοποίησης της κοινότητας, τον οποίο ο Κονσάλες κατηγορείται ότι επέτρεψε να συνεχίσει να λειτουργεί ενώ είχε μετατραπεί σε «αληθινή χωματερή», εξήγησε σε συνέντευξη Τύπου ο εισαγγελέας του Μπρίντιζι Μάρκο Ντινάπολι.\nΣε αντάλλαγμα, η εταιρεία που διαχειριζόταν τον χώρο κομποστοποίησης πλήρωσε με μετρητά χρέη που συνδέονταν με τον δήμαρχο.\nΕίναι η δεύτερη φορά μέσα σε 13 χρόνια που το Μπρίντιζι βλέπει τον δήμαρχό του με χειροπέδες: το 2003, ο Τζοβάνι Αντόνιο είχε συλληφθεί, στη διάρκεια συγκέντρωσης της κεντροαριστεράς στη Ρώμη, για διαφθορά και απάτη. Έπειτα από μια συμφωνία με την εισαγγελία, είχε ομολογήσει ένα μέρος των αδικημάτων και είχε καταδικασθεί σε φυλάκιση τριών ετών και έξι μηνών.\nΟ ίδιος ο Κονσάλες βρισκόταν ήδη χθες στο δικαστήριο για μια ακροαματική συνεδρίαση στο πλαίσιο μιας υπόθεσης στην οποία κατηγορείται ότι καταχράσθηκε της θέσης του για να αναθέσει τη διαχείριση υπηρεσιών του δήμου στην πρώην εταιρεία του.\nΗ Εταιρεία Συγγραφέων ζητά την απελευθέρωση του Άσραφ Φαγιάντ\nΟ παλαιστίνιος ποιητής κατηγορήθηκε ότι προωθεί την αθεΐα και καταδικάστηκε σε 8ετή κάθειρξη και 800 βουρδουλιές.\n«Οι λέξεις δεν αποτελούν έγκλημα. Η Σαουδική Αραβία οφείλει να ελευθερώσει τον Άσραφ Φαγιάντ, η καταδίκη σε θάνατο του οποίου μετατράπηκε σε βαρύτατη ποινή φυλάκισης οκτώ ετών και μαστίγωση 800 φορές. Ο Παλαιστίνιος ποιητής πρέπει αμέσως να απελευθερωθεί», αναφέρει σε ανακοίνωσή της η Εταιρεία Συγγραφέων που επαναφέρει το αίτημα απελευθέρωσης του Παλαιστίνιου ποιητή Άσραφ Φαγιάντ.\nΟ φυλακισμένος ποιητής κατηγορήθηκε ότι προωθεί την αθεΐα μέσω της ποιητικής συλλογής που εξέδωσε το 2008, με τίτλο «Οδηγίες Εντός» και καταδικάστηκε αρχικά σε θάνατο και στη συνέχεια η ποινή του μετατράπηκε σε φυλάκιση οκτώ ετών και 800 βουρδουλιές.\nΥπενθυμίζεται ότι τον Νοέμβριο του 2015, το Διεθνές Φεστιβάλ Λογοτεχνίας του Βερολίνου, εξέδωσε κείμενο υποστήριξης του Άσραφ Φαγιάντ και κάλεσε σε παγκόσμια κινητοποίηση στις 14 Ιανουαρίου υπέρ της απελευθέρωσής του. Η ανακοίνωση, έρχεται σε συνέχεια της εκδήλωσης που πραγματοποίησε η Εταιρεία Συγγραφέων, σε συνεργασία με τον Κύκλο Ποιητών, στην οποία ο πρόεδρος της Εταιρείας Δημήτρης Καλοκύρης, τόνισε ότι «είμαστε εδώ για να υπερασπιστούμε την ποίηση: την ποίηση όσο ακόμα μπορεί να αποτελεί έναν επιπλέον ορισμό της ελευθερίας».\nΕτικέτες ακίνητο-κατοικία, άρθρα, Γενικά θέματα, δικαιώματα, εκπαίδευση, λοιποί φορείς, παροχές, πολιτισμός, υγεία\nΑντιδρούν οι δικηγόροι στο νομοσχέδιο του Υπ. Εσωτερικών\nΜιλούν για στοχοποίηση από την κυβέρνηση.\n«Μια ακόμη έκφανση της εχθροπρακτικής συμπεριφοράς της Πολιτείας έναντι του δικηγορικού σώματος» χαρακτηρίζουν οι δικηγόροι τον αποκλεισμό τους από το Εθνικό Μητρώο Επιτελικών Στελεχών της δημόσιας διοίκησης και κάνουν λόγο για στοχοποίηση του δικηγορικού σώματος από την Κυβέρνηση.\nΣτο επίκεντρο της συνεδρίασης της Συντονιστικής Επιτροπής της Ολομέλειας των Προέδρων των Δικηγορικών Συλλόγων Ελλάδος βρέθηκε ,εκτός από το ασφαλιστικό ,και το νομοσχέδιο του Υπουργείου Εσωτερικών και Διοικητικής Ανασυγκρότησης «Εθνικό Μητρώο Επιτελικών Στελεχών Δημόσιας Διοίκησης, Βαθμολογική Διάρθρωση Θέσεων, Συστήματα Αξιολόγησης, Προαγωγών και Επιλογής Προϊσταμένων (Διαφάνεια – Αξιοκρατία και Αποτελεσματικότητα της Δημόσιας Διοίκησης)».\n«Συντηρητική , αναχρονιστική παρέμβαση στη δημόσια διοίκηση»\nΓια το θέμα αυτό, η Συντονιστική Επιτροπή επισημαίνει , σε ανακοίνωση της ότι:\nΣτο Μέρος Α’ του ν/σ εξαγγέλλεται η σύσταση Μητρώου Επιτελικών Στελεχών Δημόσιας Διοίκησης, στο οποίο θα εγγράφονται αποκλειστικώς δημόσιοι υπάλληλοι, καθηγητές πανεπιστημίου και απόστρατοι, προκειμένου να στελεχώσουν τις μετακλητές ανώτατες θέσεις της υπαλληλικής ιεραρχίας (Γενικοί και Ειδικοί Γραμματείς Υπουργείων) και θέσεις Προέδρων, Διοικητών και μελών ΔΣ νομικών προσώπων του δημοσίου και ευρύτερου δημοσίου τομέα.\nΌπως τονίζουν : «Για πρώτη φορά οι δικηγόροι αποκλείονται από τη στελέχωση των θέσεων των Γενικών και Ειδικών Γραμματέων και των οργάνων Διοίκησης ΝΠ του δημοσίου και του ευρύτερου δημοσίου τομέα. Σημειώνεται ότι δεν υπάρχει ρητή αναφορά ούτε στους έμμισθους του δημοσίου» και συμπληρώνουν «Επί της αρχής ο αποκλεισμός συλλήβδην των στελεχών του ιδιωτικού τομέα, αποτελεί συντηρητική, αναχρονιστική παρέμβαση στη δημόσια διοίκηση. Προτιμάται για το δημόσιο η οπισθοδρομική αυτοαναφορικότητα αντί της γόνιμης ώσμωσης με τις ζωντανές δυνάμεις της οικονομικής και κοινωνικής ζωής».\n«Έκφανση της εχθροπρακτικής συμπεριφοράς της Πολιτείας».\nΟι δικηγόροι είναι κατηγορηματικοί πως ανεξαρτήτως « της ανωτέρω επιφύλαξης, ακόμη και εάν δεχόταν κανείς τη λογική του ν/σ, ο αποκλεισμός συλλήβδην των δικηγόρων αντιβαίνει ευθέως στην ρητή θεσμική κατοχύρωση του δημόσιου λειτουργηματικού χαρακτήρα της δικηγορίας. Ο δικηγόρος είναι δημόσιος λειτουργός (άρθρο 1 παρ. 1 εδ. α ΚωδΔικ) και συλλειτουργός της δικαιοσύνης (άρθρο 2 ΚωδΔικ). Το λειτούργημά του αποτελεί θεμέλιο του κράτους δικαίου (άρθρο 1 παρ. 1 εδ. β ΚωδΔικ)» .\nΜάλιστα επισημαίνουν πως με δεδομένο ότι συνταγματική αποστολή της δημόσιας διοίκησης είναι η εμπραγμάτωση του κράτους δικαίου στο πλαίσιο της αρχής της νομιμότητας της διοικητικής δράσης (Συντ. 25, 26, 50), η δυνατότητα συμβολής του δικηγορικού σώματος στην επίτευξη των ανωτέρω σκοπών είναι προφανής.\n«Ο αποκλεισμός των δικηγόρων από το Εθνικό Μητρώο Επιτελικών Στελεχών αποτελεί μία ακόμη έκφανση της εχθροπρακτικής συμπεριφοράς της Πολιτείας έναντι του δικηγορικού σώματος. Δεν είναι μόνον η ατεκμηρίωτη πρόταση της κυβέρνησης για το ασφαλιστικό, που καταλήγει σε αντισυνταγματική δήμευση του εισοδήματος» επισημαίνουν.\n«Στοχοποίηση του δικηγορικού σώματος από την Κυβέρνηση»\nΑναφερόμενοι σε δηλώσεις υπουργών τις χαρακτηρίζουν προσβλητικές λέγοντας χαρακτηριστικά:\nΜόλις χθες ο Υπουργός Εργασίας δήλωσε δημόσια ότι οι δικηγόροι με τις γραβάτες και τα μαντηλάκια δεν πλήρωναν αρκετά μέχρι σήμερα. Δεν έχει σημασία αν εντάσσει τον εαυτό του σ αυτή την κατηγορία. Δεν μπορεί να προσβάλλει βάναυσα την συντριπτική πλειονότητα του δικηγορικού σώματος που αγωνίζεται καθημερινά, μέσα σε αντίξοες συνθήκες, για να ανταποκριθεί με αξιοπρέπεια στις ανάγκες του λειτούργηματός του.\nΛίγες ημέρες πριν ο κ. Σταθάκης εξήγγειλε την ίδρυση Κέντρων Πληροφόρησης για δανειολήπτες ώστε να μην είναι δέσμιοι της νομικής συμβουλής. Αγνοεί ο κ. Υπουργός ότι οι πολίτες δεν είναι δέσμιοι των νομικών συμβουλών , αλλά αναζητούν τη συμπαράσταση των δικηγόρων ώστε να προστατευθούν έναντι των αυθαίρετων, παράνομων και συχνά κακόπιστων διοικητικών πρακτικών. Ο λαϊκισμός πρέπει να έχει όρια».\nΚατόπιν αυτών οι δικηγόροι καλούν την κυβέρνηση «να προβλέψει την δυνατότητα ένταξης των δικηγόρων, ως αμίσθων δημοσίων λειτουργών, στο Εθνικό Μητρώο Επιτελικών Στελεχών της Δημόσιας Διοίκησης» και καταδικάζουν «διαρρήδην την βάναυση, εχθροπρακτική στοχοποίηση του δικηγορικού σώματος από την Κυβέρνηση» καταλήγοντας ότι «Οι δικηγόροι θα διατηρήσουν το υψηλό τους φρόνημα και θα παραμείνουν αταλάντευτοι υπερασπιστές του κράτους δικαίου και της Δικαιοσύνης».\nTwitter: Από τα μέσα του 2015 κλείσαμε περισσότερους από 125.000 λογαριασμούς\nΣτο κλείσιμο 125.000 λογαριασμών , που έκαναν «τρομοκρατική προπαγάνδα», προχώρησε το Twitter, όπως ανακοίνωσε και επίσημα την Παρασκευή (5/2).\n«Από τα μέσα του 2015 κλείσαμε περισσότερους από 125.000 λογαριασμούς, επειδή εξαπέλυσαν απειλές ή προωθούσαν τρομοκρατικές ενέργειες», ανέφερε σε μήνυμά του το Twitter, το οποίο είναι γεγονός πως δέχθηκε πολλές πιέσεις από κυβερνήσεις για να σταματήσει την προπαγάνδα των τζιχαντιστών.\n«Καταδικάζουμε τη χρήση του Twitter για την προώθηση της τρομοκρατίας και οι κανόνες (χρήσης) του Twitter αναφέρουν με σαφήνεια ότι αυτού του είδους η συμπεριφορά, ή κάθε βίαιη απειλή, δεν επιτρέπεται στην υπηρεσία μας» συνεχίζει η ανακοίνωση.\nΚαι όλα αυτά την ώρα που το Twitter τονίζει πως θα συνεχίσει να εφαρμόζει τους κανόνες και να δίνει μάχη μαζί με άλλες Αρχές «ώστε να βρεθούν βιώσιμες λύσεις για την εξάλειψη του τρομοκρατικού περιεχομένου».\nΡακιντζής σε FT: Είναι αλήθεια ότι η Ελλάδα είναι πολύ διεφθαρμένη\nΌταν το έργο της ζωής σου είναι η εξάλειψη της διαφθοράς στην Ελλάδα, πρέπει να λαμβάνεις ευχαρίστηση ακόμα και από τα πιο μικρά σημάδια προόδου.\nΓια τον Λέανδρο Ρακιντζή, τον 78χρονο γενικό επιθεωρητή δημόσιας διοίκησης στην Ελλάδα που συνεχίζει να εργάζεται ακατάπαυστα, ένα τέτοιο σημάδι ήρθε χάρη στην οικονομική κρίση της χώρας, αναφέρουν οι Financial Times.\nΗ οικονομική κάμψη έχει οδηγήσει τους γιατρούς να μειώσουν το ποσό που ζητούν για φακελάκι από τους ασθενείς που προσπαθούν να εξασφαλίσουν την καλύτερη δυνατή περίθαλψη.\n«Ενας χειρούργος που συνήθιζε να ζητάει 5.000 ευρώ για μια σοβαρή εγχείρηση, τώρα βολεύεται και με 500 ευρώ» λέει ο κ. Ρακιντζής με ένα πικρό χαμόγελο.\nΜετά από 11 χρόνια εργασίας για την «διασφάλιση της αποτελεσματικής και αποδοτικής λειτουργίας της δημόσιας διοίκησης», ο πρώην ανώτατης δικαστής αφήνει επιτέλους την θέση του. Προσπάθησε να φύγει πριν από έξι χρόνια αλλά δεν βρέθηκε κανείς για να τον αντικαταστήσει.\n«Τι μπορούσα να κάνω» αναρωτιέται. «Ήμουν σαν ένας φρουρός που παραμένει στο φυλάκιο του γιατί δεν εμφανίζεται κανένας να τον απαλλάξει από το καθήκον του».\nΠαρά τις προσπάθειες του, η Ελλάδα συνεχίζει να κατατάσσεται στον πάτο των περισσότερων κατηγοριών για την διαφάνεια και την καλή διακυβέρνηση στην Ε.Ε., με την κακοδιαχείριση στο δημόσιο να αποκαλύπτεται με εξευτελιστικό τρόπο κατά την διάρκεια της μακροχρόνιας οικονομικής κρίσης της χώρας.\n«Είναι αλήθεια ότι η Ελλάδα είναι πολύ διεφθαρμένη, αλλά σε σύγκριση με άλλα ευρωπαϊκά κράτη του Βορρά, όχι αυτά της Ανατολικής Ευρώπης ή των Βαλκανίων» παρατηρεί ο κ. Ρακιντζής, καθισμένος σε ένα μεγάλο, ακατάστατο γραφείο γεμάτο με χαρτιά και ογκώδη νομικά βιβλία.\nΜια χαρούμενη, εύσωμη φιγούρα ο κ. Ρακιντζής είναι ασυνήθιστα προσιτός για έναν ανώτατο στέλεχος του ελληνικού δικαστικού σώματος. Δεν είναι επίσης καθόλου διστακτικός στο να μιλήσει για τις δυσλειτουργίες του ελληνικού συστήματος.\n«Υπάρχουν διάφοροι λόγοι για το πρόβλημα της διαφθοράς» εξηγεί ο ίδιος. «Είναι η κληρονομιά από την Οθωμανική Αυτοκρατορία και είναι η έλλειψη ρυθμίσεων, αλλά κυρίως είναι το αποτέλεσμα της κακής λειτουργίας του συστήματος απονομής δικαιοσύνης. Είναι πολύ, πολύ αργή».\nΤο μοντέρνο γραφείο του κοντά στο κέντρο της πόλης είναι ανοιχτό σε οποιονδήποτε θέλει να καταθέσει μια διαμαρτυρία κατά ενός δημόσιου υπαλλήλου «είτε έχουμε είτε δεν έχουμε ραντεβού, αν και πρέπει να είναι προετοιμασμένοι ότι θα περιμένουν», αναφέρει.\nΚατά την εκτίμηση του, το γνωστό ελληνικό πρόβλημα του χρηματισμού είναι πιο έντονο στο δημόσιο σύστημα υγείας, στις πολεοδομίες και στην εφορία. Ο τομέας της υγείας δείχνει αξιοσημείωτη αντίσταση στις μεταρρυθμίσεις επειδή οι Έλληνες φοβούνται να καταγγείλουν τον γιατρό τους γιατί «το επάγγελμα μπορεί να πάρει εκδίκηση», λέει ο κ. Ρακιντζής, υπολογίζοντας ότι περίπου τα δύο τρίτα των χειρούργων παίρνουν ακόμα φακελάκια.\nΟ ίδιος και η ομάδα των επιθεωρητών προσπαθούν να δουλεύουν αθόρυβα. Εκτός από τις πειθαρχικές διώξεις που καταλήγουν στα δικαστήρια, ουσιαστικά η μόνη απόδειξη για την εργασία που κάνουν είναι μια ετήσια έκθεση 250 σελίδων που δημοσιεύεται ηλεκτρονικά και προσφέρει λεπτομέρειες για την διαφθορά στην Ελλάδα.\nΩστόσο, ο κ. Ρακιντζής δεν διστάσει να κάνει δηλώσεις δημόσια όταν πιστεύει ότι οφείλει να το κάνει. Όταν η συντηρητική κυβέρνηση πέρασε με νομοθετική απόφαση του 2013 ότι «ένα μικρό υλικό δώρο» που προσφέρεται σε δημόσιο υπάλληλο από «ευγνωμοσύνη» δεν αποτελεί χρηματισμό, πέρασε στην αντεπίθεση. «Έκανα μια πραγματικά μεγάλη καμπάνια για να πετύχω την ανάκληση του νόμου. Ήμουν κάθε ημέρα στην τηλεόραση. Έδινα παντού συνεντεύξεις. Και σε λιγότερο από έναν μήνα ο νόμος αυτός καταργήθηκε» λέει.\nΑλλά παραιτείται έχοντας αποτύχει σε αυτό που ήλπιζε ότι θα αποτελέσει την κληρονομιά του: να πείσει μια φιλική προς τις μεταρρυθμίσεις κυβέρνηση να απαγορεύσει στους δημόσιους υπαλλήλους σε ευαίσθητες θέσεις, όπως στον φοροεισπρακτικό μηχανισμό, να εργάζονται στην περιοχή από την οποία κατάγονται, όπου δέχονται πιέσεις από φίλους και συγγενείς.\n«Είναι το εμπόδιο της εντοπιότητας» υποστηρίζει. «Εκτός Αθηνών, υπάρχουν τόσες πολλές διασυνδέσεις, οικογενειακές σχέσεις, πιέσεις από την τοπική αυτοδιοίκηση. Είναι μια μεταρρύθμιση που αν γίνει θα αλλάξουν πολλά πράγματα». «Έχουμε σημειώσει πρόοδο σε πολλούς τομείς της δημόσιας διοίκησης, αλλά στις περιφέρειες τα πράγματα ποτέ δεν αλλάζουν εύκολα» προσθέτει.\nΈνα χέρι βοηθείας έχει έρθει από τα ιδιαίτερα μισητά «μνημόνια», όπως αποκαλούν οι Έλληνες τις διαδοχικές συμφωνίες διάσωσης, τις οποίες ο κ. Ρακιντζής αντιμετωπίζει ως καταλύτη για την βελτίωση της δημόσιας διοίκησης.\n«Το μνημόνιο είναι κάτι θετικό. Βοηθάει να διορθωθούν κάποια πράγματα και αναμφισβήτητα προσφέρεται για βελτιώσεις στην δημόσια διοίκηση. Πρέπει να καταλάβουν όλοι πως αν αυτή (η διοίκηση) δεν λειτουργεί σωστά δεν θα έχουμε ποτέ υγιή οικονομική ανάπτυξη» αναφέρει.\nΣε αυτό διαφέρει από πολλούς ανώτατος Έλληνες νομικούς, οι οποίοι έχουν χρησιμοποιήσει τις νομικές τους γνώσεις για να κερδίσουν παραχωρήσεις σε περικοπές μισθών που ζήτησαν οι διεθνείς δανειστές της χώρας. Δικαστικές, εισαγγελείς και υπάλληλοι των δικαστηρίων έχουν επίσης αντισταθεί σε εκκλήσεις να επιταχυνθεί η έκδοση των αποφάσεων των δικαστηρίων και να υπάρξει μεγαλύτερη εξειδίκευση, για παράδειγμα, στην καταπολέμηση του οικονομικού εγκλήματος.\nΤώρα που παραιτείται, ο κ. Ρακιντζής δεν φαίνεται να φεύγει με τιμές. Στην πραγματικότητα, ομάδες δημόσιων υπαλλήλων που απολύθηκαν ή τέθηκαν σε αναστολή για πειθαρχικά παραπτώματα θεωρούν πως ο κ. Ρακιντζής ασκεί παράτυπα τα καθήκοντα του καθώς η αρχική του θητεία έληξε πριν από έξι χρόνια. Ως εκ τούτου, ζητούν αποζημίωση και αποκατάσταση, υποστηρίζοντας ότι ο κ. Ρακιντζής δεν είχε εξουσία να λάβει δράση εναντίον τους.\nΣε ερώτηση για το ποια θα ήταν η συμβουλή του στον διάδοχο του, λέει χαμογελώντας: «Μείνε μακριά από πολιτικούς και γράψε ότι κάνεις σε χαρτί, έτσι επιβίωσα».\nΟι επιφυλάξεις που διατυπώνονται για την διαφορετική-ιδιαίτερη προσέγγιση που ακολουθείται.\nΥπάρχουν κάποιοι ιδιαίτεροι παιδικοί σταθμοί στη Σουηδία, όπου τα παιχνίδια δεν διαχωρίζονται σε «κοριτσίστικα» και «αγορίστικα», δεν χρησιμοποιούνται θηλυκές ή αρσενικές αναφορές και όλα τα παιδιά αντιμετωπίζονται από τους δασκάλους χωρίς να δίνεται σημασία στο φύλο τους. Κι ενώ η πρωτότυπη μέθοδος που ακολουθείται στοχεύει, σύμφωνα με τους εμπνευστές της, στην εξάλειψη των στερεοτύπων για τα φύλα, δεν είναι λίγοι εκείνοι που την αντιμετωπίζουν με σκεπτικισμό ως προς την επίδρασή της στη διαμόρφωση των παιδιών.\nΌλα ξεκίνησαν το 1998, όταν μια τροποποίηση στον εκπαιδευτικό νόμο της Σουηδίας όριζε πως όλα τα σχολεία της χώρας πρέπει να επικεντρωθούν στην καταπολέμηση των στερεοτύπων των φύλων. Η Lotta Rajalin, διευθύντρια πέντε κρατικών παιδικών σταθμών με παιδιά από ενός έως έξι ετών, αποφάσισε να το κάνει πράξη και να εφαρμόσει πολιτικές ενάντια σε αυτά τα στερεότυπα.\nΤο 2011, άνοιξε το Egalia (ισότητα στα λατινικά), ένα σχολείο που ειδικεύεται στη διδασκαλία της ισότητας των φύλων. Η προσέγγιση αυτή υποστηρίζει πως τα διαφορετικά φύλα δεν διακρίνονται από διαφορετικά χαρακτηριστικά, θέλω και ανάγκες. «Έχει να κάνει με τη Δημοκρατία», υποστηρίζει η ίδια και προσθέτει: «Θέλουμε να δώσουμε σε όλα τα παιδιά τις ίδιες ευκαιρίες, τα ίδια δικαιώματα».\nΗ χρήση των λέξεων\n«Δεν λέμε: "Ελάτε αγόρια, ας πάμε να παίξουμε ποδόσφαιρο", διότι μπορεί να υπάρχουν και κορίτσια που θέλουν να παίξουν ποδόσφαιρο», τονίζει στη βρετανική Guardian η συντονίστρια του σχολείου, Frida Wikström. «Λέμε "φίλοι", γιατί τους βάζει όλους στο ίδιο επίπεδο».\nΤα παιδιά, πάλι, μπορούν να επιλέγουν μόνα τους τις λέξεις που θα χρησιμοποιήσουν, αλλά αν ένα από αυτά πει: «δεν μπορείς να παίξεις, είναι αγορίστικο παιχνίδι», οι καθηγητές ξεκινούν τις ερωτήσεις για να συζητήσουν με το παιδί τους λόγους που εκφράστηκε με αυτόν τον τρόπο.\nΠαράλληλα, χρησιμοποιείται η ουδέτερη αντωνυμία hen, αντί για θηλυκές ή αρσενικές αναφορές, με το επιχείρημα ότι αποθαρρύνονται τα στερεότυπα. «Για παράδειγμα, αν ένας πυροσβέστης έρχεται και δεν ξέρουμε αν είναι άντρας ή γυναίκα, τον αποκαλούμε hen. Υποθέτουμε ότι είναι άντρας γιατί αυτή είναι η εικόνα που έχουμε στο μυαλό μας», σημειώνει η Wikström.\nΤο hen χρησιμοποιείται και σε τραγούδια, όπου έχει παρατηρηθεί πως το αρσενικό αναφέρεται συνήθως σε πιο επιθετικά ζώα και το θηλυκό για τα πιο χαριτωμένα. «Ένας αρκούδος είναι σχεδόν πάντα αρσενικός. Για ποιο λόγο;».\nΗ αντιμετώπιση των αγοριών και των κοριτσιών\nΣτο ξεκίνημα του πρότζεκτ, η Rajalin κατέγραφε σε κάμερα τους καθηγητές για να δει αν η αντιμετώπιση των αγοριών και των κοριτσιών διέφερε. «Διαπιστώσαμε μεγάλη διαφορά. Για παράδειγμα, αφιερώναμε πολύ περισσότερο χρόνο για να παρηγορήσουμε ένα κορίτσι, ενώ στα αγόρια λέγαμε "σήκω, είσαι μια χαρά"».\nΤο επόμενο βήμα ήταν η δημιουργία κατευθυντήριων γραμμών, οι οποίες περιλαμβάνουν τη διαπίστωση ότι τα φύλα δεν παίζουν με διαφορετικό τρόπο. Για παράδειγμα, τα τουβλάκια, τα αυτοκινητάκια, οι κούκλες και οι χώροι όπου αλλάζουν οι μικροί μαθητές είναι όλα μαζί αναμεμειγμένα.\n«Έχει πραγματικά θετικό αντίκτυπο. Τα κορίτσια και τα αγόρια παίζουν μαζί πολύ περισσότερο. Είναι εξαιρετικά σπάνιο να ακούσεις ένα αγόρι να λέει "θέλω να παίξω με τα αγόρια". Είναι σημαντικό για εμάς να εργαστούμε πάνω στην ιδέα ότι είμαστε φίλοι και μια ομάδα και να μη μας διαχωρίζει το φύλο μας».\nΑντιμέτωποι με δυσκολίες\nΗ μέθοδος που επιλέχθηκε συνάντησε και τις δυσκολίες της, κυρίως όσον αφορά τους ενήλικες. Αρχικά, η ίδια η συμπεριφορά του προσωπικού και οι αντιλήψεις του για τα φύλα. «Υποθέτουμε ότι τους αντιμετωπίζουμε όλους το ίδιο, αλλά δεν είναι έτσι. Είναι πολύ δύσκολο να αλλάξεις συμπεριφορά», δηλώνει η Wikström. Δύσκολο ήταν και όταν ζητήθηκε από το προσωπικό να αναλύσει τη συμπεριφορά του. «Η κριτική ματιά στη συμπεριφορά μας δεν είναι πάντα ευχάριστη, αλλά όλα ξεκινούν από εκεί».\nΣτην πολιτική των σχολείων εντάσσεται και η «ποικιλία» στην επιλογή των εργαζομένων: από μια 20χρονη Σουηδή που μόλις αποφοίτησε από το πανεπιστήμιο μέχρι έναν 50χρονο Ιρανό. Το ποσοστό των αντρών δασκάλων σε σχέση με τα υπόλοιπα σχολεία είναι επίσης μεγάλο. Το προσωπικό εκπαιδεύεται και συζητά συχνά και όλοι πρέπει να συμφωνήσουν στις κατευθυντήριες γραμμές πριν προσληφθούν.\nΠαρότι ορισμένοι γονείς επιλέγουν τα σχολεία ακριβώς λόγων των πολιτικών που ακολουθούν, η αποδοχή της προσέγγισης αποδεικνύεται δύσκολη για άλλους. Το προσωπικό δείχνει στους γονείς έναν κύκλο χωρισμένο στα δύο, όπου αποτυπώνονται στερεότυπα των φύλων. «Εξηγούμε "θέλεις το παιδί σου να έχει μισή ζωή ή ολόκληρη;". Όλοι θέλουν το καλύτερο για τα παιδιά τους. Ακόμη και παραδοσιακοί γονείς το καταλαβαίνουν όταν βλέπουν ότι δεν έχει να κάνει με τη στέρηση από το παιδί», υποστηρίζει η Wikström.\nΟι χώροι όπου τα παιδιά μπορούν να είναι ό,τι θέλουν είναι πολύ σημαντικοί, δηλώνει η Pippa Hodges, σύμβουλος σε σχολείο του βόρειου Λονδίνου. Αλλά μπορεί να υπάρχουν και κίνδυνοι από ένα τέτοιο ουδέτερο περιβάλλον. «Μπορεί να υπάρξει ισχυρή ταύτιση ενός παιδιού με ένα συγκεκριμένο φύλο και να μην υποστηρίζεται σε αυτό. Ο κίνδυνος της σύγχυσης και της ντροπής είναι υψηλός σε αυτό το αναπτυξιακό στάδιο», εξηγεί.\nΚαι η Genevieve Passamonte, η οποία εργάζεται σε βρεφικό σταθμό στο Λονδίνο, έχει τις επιφυλάξεις της. «Κάθε καλός βρεφικός σταθμός δίνει ίσες ευκαιρίες και ακολουθεί πολιτικές κατά της προκατάληψης. Είναι απολύτως θεμιτό αν ένα αγοράκι θέλει να φορέσει φόρεμα, αλλά είναι σημαντικό και για το παιδί να μάθει τη γλώσσα σωστά».\nΟ νευροεπιστήμονας και διευθυντής του Science Gallery, Daniel Glaser, τονίζει πως οι έρευνες συνηγορούν υπέρ της άποψης ότι η γλώσσα είναι ζωτικής σημασίας για τη διαμόρφωση της συμπεριφοράς. «Πολύ μικρές αλλαγές στη γλώσσα μπορεί να έχουν δραματικά αποτελέσματα», δηλώνει. «Η ψυχογλωσσολογία, ή η χρήση διαφορετικών λέξεων, έχει σημαντική επίδραση».\nΕίναι επίσης εξαιρετικά σημαντικό για τον τρόπο αντίληψης των παιδιών. «Αν πιστεύεις ότι ο τρόπος που τα παιδιά αντιλαμβάνονται το φύλο είναι σημαντικός, τότε μια παρέμβαση από νωρίς για την ισότητα των φύλων είναι μια καλή ιδέα. Είναι σίγουρα πολύ αργά όταν θα έχουν μεγαλώσει», συμπληρώνει.\nΜε την κάθε νέα γενιά, οι θεωρίες για το πώς τα φύλα θα έπρεπε να συμπεριφέρονται γίνονται λιγότερο άκαμπτες. Σύμφωνα με τον Hodges, τα παιδιά και οι νέοι άνθρωποι είναι πολύ πιο δεκτικοί απέναντι στη «ρευστότητα» του φύλου και τη σεξουαλικότητα σε σχέση με τις παλιότερες γενιές.\nΓια τη Rajalin, η προσέγγισή της προετοιμάζει τα παιδιά για τον νέο κόσμο. «Πρέπει να εργαστούμε ενάντια στον παραδοσιακό τρόπο σκέψης μας», υποστηρίζει. «Ο κόσμος όπου εγώ μεγάλωσα δεν υπάρχει πια. Τα παιδιά θα γίνουν ενήλικες σε 15 με 20 χρόνια. Θα ζήσουν σε μια εντελώς διαφορετική κοινωνία και πρέπει να τα προετοιμάσουμε για αυτό».\nΕτικέτες ακίνητο-κατοικία, άρθρα, Γενικά θέματα, δικαιώματα, εκπαίδευση, λοιποί φορείς, παροχές, υγεία\nΌταν οι Αμερικανοί εγκλώβισαν τον πλανήτη μέσα σε χάλκινο δακτύλιο - Τι ήθελαν να πετύχουν το 1963 με το Project West Ford.\nΚανείς δεν το θυμάται πια ή δεν το έμαθε ποτέ, αλλά κάποια στιγμή η Γη είχε τον δικό της τεχνητό μεταλλικό δακτύλιο, χάρη στις 500 εκατομμύρια χάλκινες βελόνες που εκτόξευσαν οι Αμερικανοί στο Διάστημα το 1963!\nΗ πρώτη απόπειρα του 1961 στέφθηκε από απόλυτη αποτυχία, αν και το 1963 η NASA τα κατάφερε: έφτιαξε τον χάλκινο δακτύλιο γύρω από τη Γη και τον δοκίμασε με επιτυχία.\nΣήμερα, οι περισσότερες από αυτές τις διαστημικές βελόνες έχουν καταπέσει στη Γη, αν και οι επιστήμονες εκτιμούν ότι χιλιάδες από δαύτες συνεχίζουν να βρίσκονται σε τροχιά γύρω από τον πλανήτη μας, ως υπόμνηση της τρέλα μιας εποχής και των ακροτήτων του ακήρυχτου Ψυχρού Πολέμου.\nΗ ιστορία της μετατροπής της Γης σε Κρόνο παραμένει ωστόσο εντελώς ενδιαφέρουσα…\nΗ προϊστορία του Project West Ford\nΤο καλοκαίρι του 1963, την ίδια χρονιά που ο Μάρτιν Λούθερ Κινγκ έκανε τη μεγαλειώδη πορεία του στην Ουάσιγκτον και η λαϊκή τρέλα της Beatlemania γεννιόταν στις ΗΠΑ, ένα άλλο κατακλυσμιαίο γεγονός λάμβανε χώρα με τη δέουσα μυστικότητα: η NASA εκτόξευε μισό δισεκατομμύριο χάλκινες βελόνες (με πάχος σαν μουστάκια γάτας, όπως ήταν η επιστημονικότατη περιγραφή!) σε τροχιά γύρω από τον πλανήτη μας, προσπαθώντας να φορέσει έναν δακτύλιο στη Γη.\nΩς το τρανότερο ίσως παράδειγμα ψυχροπολεμικής υστερίας και μιλιταριστικής νοοτροπίας, το Project West Ford ενσάρκωνε τις πρώιμες αυτές στιγμές της κατάκτησης του Διαστήματος από σπόντα, καθώς ο σκοπός του ήταν να απαλλάξει τις ΗΠΑ από την επαπειλούμενη δολιοφθορά των Σοβιετικών.\nΗ αμερικανική Αεροπορία και το υπουργείο Άμυνας οραματίστηκαν λοιπόν τον χάλκινο δακτύλιο ως τη μεγαλύτερη ραδιοφωνική κεραία που είχε φτιάξει ποτέ η ανθρωπότητα. Ο σκοπός της ήταν να προστατεύσει τις μεγάλης εμβέλειας επικοινωνίες του έθνους από την ολοένα και αυξανόμενη επιθετικότητα της ΕΣΣΔ, καθώς ο «κόκκινος» εχθρός έμοιαζε πλέον απειλητικότερος από ποτέ.\nΕίμαστε στα τέλη της δεκαετίας του 1950, όταν οι τηλεπικοινωνίες βασίζονταν είτε σε υποθαλάσσια καλωδίωση είτε στα υπέργεια ραδιοκύματα της ιονόσφαιρας. Παρά το γεγονός ότι έμοιαζαν ρωμαλέες, δεν ήταν ωστόσο καθόλου άτρωτες: αν έκοβαν οι Σοβιετικοί τα υπόγεια τηλεφωνικά και τηλεγραφικά καλώδια, τότε η Αμερική θα έπρεπε να βασιστεί στις ραδιοεκπομπές. Αλλά η αξιοπιστία της ιονόσφαιρας, του ατμοσφαιρικού στρώματος δηλαδή που έκανε δυνατές τις ραδιοφωνικές εκπομπές μεγάλου βεληνεκούς, ήταν στο έλεος του ήλιου, καθώς διακόπτονταν συχνά πυκνά από ηλιακές καταιγίδες.\nΟ αμερικανικός Στρατός εντόπισε λοιπόν το πρόβλημα, πανικός επικράτησε στην κυβέρνηση και όλοι έψαχναν τώρα στο εσωτερικό των ΗΠΑ μια λύση, καθώς το σοβιετικό σαμποτάζ είχε λογιστεί πιθανότατο. Μια πιθανή απάντηση στο πιεστικό πρόβλημα ήρθε το 1958 από το περίφημο MIT και το ακόμα γνωστότερο στην εποχή του εργαστήριο Lincoln Labs, μια ερευνητική δομή μέσα σε αεροπορική βάση της Βοστόνης. Η «Επιχείρηση Βελόνες», όπως ήταν αρχικά γνωστό το φιλόδοξο πρόγραμμα, ήταν μια ιδέα του Walter E. Morrow. Ο επιστήμονας σκέφτηκε πως αν η Γη διέθετε ένα μόνιμο ραδιοφωνικό κάτοπτρο, με τη μορφή ενός χάλκινου δακτυλίου σε τροχιά γύρω από τη Γη, τότε οι αμερικανικές τηλεπικοινωνίες θα έμεναν στο απυρόβλητο τόσο των ηλιακών διαταραχών όσο και των ρωσικών μηχανορραφιών.\nΤο πλάνο του Morrow έσωζε λοιπόν την Αμερική από την ομολογουμένως δεινή θέση στην οποία είχε πιστέψει ότι περιήλθε, κι έτσι τώρα όλοι δούλευαν πυρετωδώς για να κρατήσουν τις τηλεπικοινωνίες άθικτες. Αν και το απόκοσμο σχέδιό του ούτε το πρώτο ήταν που έψαχνε να δαμάσει το Υπερπέραν ούτε και το πιο τρελό φυσικά, καθώς διάφορα εξωφρενικά πλάνα για την κατασκευή πλανητικών ραδιοφωνικών κατόπτρων είχαν κατά καιρούς προταθεί.\nΜνεία αξίζει στον θρύλο της επιστημονικής φαντασίας Άρθουρ Κλαρκ, ο οποίος πρότεινε το 1945 να χρησιμοποιηθεί το ναζιστικό οπλοστάσιο των διαβόητων πυραύλων V2 για να στηθεί ένα εκτεταμένο σύστημα κεραιών σε «γεωστατική τροχιά» γύρω από τη Γη. Τόσο προφητικό ήταν μάλιστα το όραμα του μεγάλου γραφιά που οι σημερινοί τηλεπικοινωνιακοί δορυφόροι, που κατοικούν στα σταθερά αυτά σημεία πάνω από τον πλανήτη μας, λέγεται ότι βρίσκονται σε «Τροχιά Κλαρκ»!\nΠέρα από την επιστημονική φαντασία όμως, αμερικανοί επιστήμονες είχαν αποπειραθεί να χρησιμοποιήσουν τη Σελήνη ως τηλεπικοινωνιακό αναμεταδότη, ένας άθλος που θα ολοκληρωνόταν ήδη από το 1946 με το Project Diana, που θα άξιζε ιδιαίτερης αναφοράς. Ένα ακόμα πιο φιλόδοξο πλάνο σκαρώθηκε στις αρχές της δεκαετίας του 1960 (Project Echo), που έψαχνε να εγκαταστήσει ένα ζεύγος από κάτοπτρα μικροκυμάτων σε τροχιά μέσω φουτουριστικών μεταλλικών μπαλονιών…\nΠώς θα γινόταν το μαγικό\nΣύμφωνα με τις τεχνικές προδιαγραφές της «Επιχείρησης Βελόνες», κάθε χάλκινο καλώδιο θα είχε μήκος στα 1,8 εκατοστά. Το μισό δηλαδή από το μήκος κύματος του σήματος μετάδοσης των 8 GHz που εξέπεμπε η Γη, κάτι που θα μετέτρεπε κάθε χάλκινο νήμα σε αυτό που είναι γνωστό ως διπολική κεραία! Οι ραδιοκεραίες αυτές θα διευκόλυναν τις μεγάλης εμβέλειας ραδιοφωνικές εκπομπές χωρίς να βασίζονται στην άστατη και ευμετάβλητη ιονόσφαιρα.\nΜπορεί σήμερα να μην μπορεί κανείς να φανταστεί πώς θεωρήθηκε καλή ιδέα να γεμίσεις το Διάστημα με μικροσκοπικές μεταλλικές ίνες, μιλάμε ωστόσο για μια εποχή που η διαστημική περιπέτεια ήταν στα σπάργανα. Το Project West Ford γεννήθηκε σε μια περίοδο που ο άνθρωπος δεν είχε πατήσει το πόδι του στο Σύμπαν, την ίδια ώρα που τη NASA διαφέντευαν στρατηγοί και συνταγματάρχες. Και βέβαια κάθε ανθρώπινος δορυφόρος και διαστημόπλοιο δεν είχε εγκαταλείψει ακόμα το σχεδιαστήριο.\nΑλλά και χωρίς αυτά, τίποτα δεν μπορούσε να συγκριθεί με την απειλή του κομμουνισμού που πλανιόταν σαν φάντασμα πάνω από τη Δύση, κι έτσι κάθε πρόβλημα έπρεπε λοιπόν να υπερπηδηθεί για να διασωθεί η τηλεπικοινωνιακή ρώμη των ΗΠΑ. Όταν η «Επιχείρηση Βελόνες» εγκρίθηκε από κυβερνητικούς και στρατιωτικούς κύκλους, μετονομάστηκε σε «West Ford», από τη διπλανή κωμόπολη της Μασαχουσέτης, Westford.\nΌσο το ακραίο πλάνο αναπτυσσόταν όμως, τόσο πλήθαιναν οι αναφορές για τις συνέπειες που θα επέφερε σε μια σειρά τομέων. Οι αστρονόμοι, για παράδειγμα, ανησυχούσαν ότι το μεταλλικό αυτό νέφος θα σμπαράλιαζε τις αστρονομικές παρατηρήσεις, την ίδια ώρα που όλοι είχαν στον νου τους τι θα γινόταν με τα διαστημικά αυτά σκουπίδια που θα έφερναν ανενόχλητα γυροβολιές πάνω από τη Γη. Αν και όλα αυτά υπερπηδήθηκαν τελικά στα γρήγορα καθώς προείχε η εθνική ασφάλεια αλλά και η διατήρηση της αμερικανικής υπεροχής στην ψυχροπολεμική κούρσα.\nΤο Space Science Board της Εθνικής Ακαδημίας Επιστημών έκανε μια σειρά μυστικών επαφών για να καταλαγιάσει τους φόβους των αστρονόμων και το 1961 επιστρατεύτηκε ακόμα και ο πρόεδρος Κένεντι ώστε να συμβιβάσει τις αντίθετες πλευρές. Το τελικό πλάνο, που προέκυψε με την ευθεία παρεμβολή του Λευκού Οίκου, κατέληξε ότι οι διαστημικές βελόνες θα τοποθετούνταν σε χαμηλή τροχιά, ώστε να επιστρέψουν τα χάλκινα καλώδια στη γήινη επικράτεια το πολύ σε δύο χρόνια και να μην αφήσουν διαστημικά υπολείμματα πίσω τους. Συμφωνήθηκε μάλιστα να μη φτιαχτεί νέος δακτύλιος πριν μελετηθούν επαρκώς οι περιβαλλοντικές και άλλες επιπτώσεις του πρώτου.\nΠαρά το γεγονός ότι οι ανησυχίες της παγκόσμιας αστρονομικής κοινότητας κατευνάστηκαν και οι εντάσεις κόπασαν, κανείς δεν μπορούσε να προβλέψει τι θα συμβεί αν διασκορπίσεις 20 κιλά χάλκινων συρμάτων στο Διάστημα…\nΗ ολοκλήρωση της μετατροπής της Γη σε Κρόνο\nΤο ημερολόγιο έγραφε 21 Οκτωβρίου 1961 όταν η NASA εκτόξευσε στο Σύμπαν το πρώτο φορτίο των διπολικών κεραιών του West Ford. Την επόμενη μέρα έγινε βέβαια αντιληπτό ότι οι βελόνες δεν είχαν εγκαταλείψει ποτέ τη διαστημική κάψουλα και, ακόμα χειρότερα, η τραγική μοίρα τους δεν εντοπίστηκε ποτέ επακριβώς!\n«Οι ΗΠΑ μολύνουν το Διάστημα», διάβαζες στο πρωτοσέλιδο της σοβιετικής εφημερίδας «Pravda», με την κατακραυγή να είναι οικουμενική. Η Αμερική εξαναγκάστηκε σε ταπεινωτική δήλωση πριν λάβει το ραπόρτο από τον ΟΗΕ ότι θα πρέπει να συμβουλευτεί την παγκόσμια επιστημονική κοινότητα πριν αποπειραθεί δεύτερη εκτόξευση των χάλκινων μαραφετιών.\nΤαυτοχρόνως, πολλοί είχαν τις αμφιβολίες τους για το ίδιο το πλάνο, θεωρώντας πως πρόκειται για μασκαρεμένη στρατιωτική επιχείρηση. Και δεν ήταν μόνο οι κυβερνήσεις που μπλέχτηκαν στον ψυχροπολεμικό χορό, καθώς ακόμα και προβεβλημένοι επιστήμονες, όπως ο περίφημος αστρονόμος του Κέιμπριτζ, Fred Hoyle, κατηγόρησε τις ΗΠΑ ότι προωθούν μυστικό στρατιωτικό σχέδιο αποκαλώντας το West Ford ως «διανοητικό έγκλημα».\nΜέσα στο κλίμα των διεθνών αυτών αντιδράσεων έλαβε χώρα η δεύτερη, και πετυχημένη αυτή τη φορά, εκτόξευση των χάλκινων βελονών στις 9 Μαΐου 1963. Αυτή τη φορά το φορτίο διασκορπίστηκε στο Διάστημα σύμφωνα με τον σχεδιασμό, στα 3.500 χιλιόμετρα από τη Γη, μπαίνοντας σε μια τροχιά που διέτρεχε Βόρειο και Νότιο Πόλο. Στους δοκιμαστικούς ελέγχους, οι φωνητικές εκπομπές μεταξύ Καλιφόρνια και Μασαχουσέτης ήταν καθαρότατες και όλα τα τεχνικά χαρακτηριστικά του δακτυλίου χαρακτηρίστηκαν επιτυχημένα.\nΌσο τα χάλκινα δίπολα διασκορπίζονταν όμως στο Διάστημα ακόμα περισσότερο, τόσο μικρότερη γινόταν η εμβέλεια των εκπομπών, παρά το γεγονός ότι το πείραμα απέδειξε ότι η βασική αρχή της συλλογιστικής ήταν σωστή. Όχι ότι κόπασαν βέβαια οι ανησυχίες και η καχυποψία πίσω από τον επικοινωνιακό δακτύλιο των Αμερικανών, καθώς είμαστε στον κολοφώνα του Ψυχρού Πολέμου και κανείς δεν πιστεύει τον άλλον για τίποτα.\nΕνδεικτική είναι εδώ η στάση κορυφαίων επιστημόνων της εποχής, όπως ο βρετανός αστρονόμος Sir Bernard Lovell, ο οποίος δήλωσε δημοσίως: «Η ζημιά έγκειται όχι μόνο στο ίδιο το πείραμα, αλλά στη λογική που το φέρνει σε πέρας χωρίς διεθνή συναίνεση και μέσα προστασίας». Και μάλλον δεν είχαν άδικο, καθώς η πρόσφατη αμερικανική διαστημική δραστηριότητα της είχε κολλήσει τη ρετσινιά του παράτολμου και απρόσεκτου, όπως ας πούμε με την πυρηνική δοκιμή που έκαναν οι ΗΠΑ σε μεγάλο υψόμετρο το 1962 (το τρομακτικότατο Starfish Prime) και διασκόρπισε επικίνδυνη ραδιενεργή ακτινοβολία στις τέσσερις γωνιές της Γης.\nΗ σημερινή μοίρα του γήινου δακτυλίου\nΗ τελική τύχη των διαστημικών βελονών περιβάλλεται ακόμα και σήμερα από ένα πέπλο μυστηρίου, ή ένα νέφος αβεβαιότητας, αν προτιμάτε, απότοκο των πλημμελών υπολογισμών της πρώιμης αυτής εποχής της διαστημικής κούρσας. Εξαιτίας του μικροσκοπικού βάρους των χάλκινων συρμάτων, οι επιστήμονες της NASA υπέθεσαν ότι μέσα σε εφτά χρόνια θα έχουν καταπέσει στη Γη και πράγματι αναρίθμητα από δαύτα (τόσο του 1961 όσο και του 1963) ακολούθησαν το πλάνο. Πολλές βελόνες εντοπίστηκαν αργότερα θαμμένες κάτω από τους πάγους των δύο γήινων πόλων.\nΑλλά δεν επέστρεψαν όλες στη γήινη ατμόσφαιρα. Και σίγουρα δεν επέστρεψαν οι δύο διαστημικές κάψουλες που τις μετέφεραν εκεί πάνω! Χάρη σε ένα κατασκευαστικό ψεγάδι, χιλιάδες συστάδες από χάλκινες κεραίες βρίσκονται ακόμα σε τροχιά γύρω από τη Γη. Η Ευρωπαϊκή Διαστημική Υπηρεσία δημοσίευσε το 2001 τη μελέτη της για τη μοίρα των χάλκινων αυτών σμηνών από τις δύο αποστολές του West Ford.\nΑντίθετα από τα μεμονωμένα χάλκινα σύρματα, τα συμπλέγματα που έχουν δημιουργήσει οι βελόνες (εξαιτίας ενός τζελ που θα έλιωνε υποτίθεται στο κενό του Διαστήματος, αν και κάτι τέτοιο δεν συνέβη ποτέ) θα παραμείνουν στο Διάστημα για αρκετές δεκαετίες, με τα διαστημικά αυτά συντρίμμια να αποτελούν ενδεχόμενο κίνδυνο για τις μελλοντικές αποστολές. Στον τελικό κατάλογο με τα διαστημικά σκουπίδια που έχουμε ήδη προλάβει να γεμίσουμε τα εξώτατα του πλανήτη μας, τα χάλκινα αυτά υπολείμματα αντιπροσωπεύουν βέβαια ένα πολύ μικρό ποσοστό, έχουν ωστόσο στα σίγουρα την πιο παράξενη ιστορία να διηγηθούν.\nΌσο για τη λειτουργικότητά τους, παρέμεινε περιορισμένη και συντομότατη. Ήδη από το 1962 είχε εκτοξευτεί ο πρώτος σύγχρονος τηλεπικοινωνιακός δορυφόρος (Telstar), αναμεταδίδοντας τηλεοπτικά σήματα κατά μήκος του Ατλαντικού για δύο ώρες την ημέρα. Από την επόμενη χρονιά, ο γήινος δακτύλιος του Project West Ford πέρασε στα αζήτητα, αν και συνεχίζει να υφίσταται εκεί πάνω ως τρανό μνημείο του ανθρώπινου παραλογισμού…\nΚοστίζουν χιλιάδες ευρώ ή και εκατομμύρια.\nΦυσικά δεν πρόκειται για συνηθισμένα παιχνίδια σαν αυτά που γνωρίζουμε. Επίσης με τον όρο ακριβά δεν εννοούμε κάποιων εκατοντάδων ευρώ αλλά που κοστίζουν χιλιάδες ευρώ ή ακόμη και εκατομμύρια και είναι για όσους έχουν ακριβά «γούστα» και τα λεφτά φυσικά για να τα αγοράσουν.\nΔείτε μερικά από αυτά σύμφωνα με το therichest...\n7. Πίνακας γράψε-σβήσε με Swarovski, 1.500 δολάρια\nΠρόκειται για μια περιορισμένη έκδοση που μόνο 12 παιδιά έπιασαν στα χέρια τους το 2003. Κάθε ένα είχε επάνω 14.400 κρύσταλλα Swarovski και προοριζόταν για παιδιά άνω των 8 ετών. Γιατί μπορεί να αρέσει σε ένα παιδί κάτι τόσο ακριβό; Αφενός είναι παιχνίδι (και τα παιδιά δεν ενδιαφέρονται πόσο κοστίζει) και αφετέρου γιατί λάμπει.\n6. Nintendo Game Boy 18 καρατίων, 30.000 δολάρια\nΑυτή η περιορισμένη έκδοση πωλήθηκε στο e-Bay έναντι 30.000 δολαρίων. Δεν είναι μόνο ότι το παιχνίδι έχει χρυσό 18 καρατίων αλλά η οθόνη του έχει επίσης διαμάντια. Δημιουργήθηκε από κοσμηματοπωλείο του Λονδίνου το 2006 και ο αγοραστής δεν φαίνεται να είχε πρόβλημα με το κόστος αρκεί να έπαιζε με χρυσό...\n5. Barbie, 300.000 δολάρια\nΤα χρήματα σε αυτή την περίπτωση πήγαν σε καλό σκοπό και συγκεκριμένα στο Ίδρυμα Έρευνας για τον Καρκίνο του Μαστού. Αποτελεί έργο του Αυστραλού κοσμηματοποιού Stefano Canturi και έχει πάνω της λευκά και ροζ διαμάντια. Η κατασκευή της διήρκησε έξι μήνες και πουλήθηκε το 2010 για 302.500 δολάρια σε μία δημοπρασία.\n4. Χρυσό Nintendo Wii Supreme, 487.000 δολάρια\nΑκόμη μια ακριβή συλλεκτική κατασκευή από τη Nintendo. Η κονσόλα είναι κατασκευασμένη από χρυσάφι 22 καρατίων και τρία κουμπιά από διαμάντια. Χρειάστηκαν 6 μήνες για να το κατασκευάσει ο Stuart Hughes και φτιάχτηκαν μόνο τρεις όμοιες.\n3. Κύβος του Ρούμπικ, 1,5 εκατομμύρια δολάρια\nΜε χρυσό 18 καρατίων και πολύτιμα πετράδια σε κάθε πλευρά μπορεί να θεωρηθεί ο πιο ακριβός Κύβος του Ρούμπικ. Κατασκευάστηκε από την Diamond Cutters International το 1995. Αν και μοιάζει με κόσμημα καθώς έχει αμέθυστο, σμαράγδια και ρουμπίνια ο προορισμός του είναι ακριβώς ο ίδιος με τον απλό Κύβο.\n2. Louis Vuitton Αρκουδάκι, 2,1 εκατομμύρια δολάρια\nΚαι είναι βέβαια το πιο ακριβό αρκουδάκι στον κόσμο από την γερμανική εταιρεία παιχνιδιών Steiff. Πωλήθηκε σε δημοπρασία στο Μονακό το 2000 και είναι στο μουσείο Teddy Bear στην Κορέα. Φυσικά είναι ντυμένο με ρούχα Louis Vuitton.\n1. Madame Alexander Eloise, 5 εκατομμύρια δολάρια\nΑν η Barbie σας εξέπληξε αυτό θα σας σοκάρει. Η Madame Alexander Eloise είναι χειροποίητη και κατασκευασμένη από την εταιρεία Madame Alexander. Κατασκευάστηκαν μόνο πέντε τέτοιες κούκλες που έχουν πάνω τους διαμάντια και φορούν ρούχα επώνυμων οίκων, όπως επίσης επώνυμα είναι και τα αξεσουάρ τους.\n▼ 07/02 (80)\nΠώς να δείτε ποιος διάβασε το ομαδικό σας μήνυμα σ...\nΟι μισθοί στη Γερμανία αυξήθηκαν το 2015 με τον τα...\nΔιαθέσιμη η πλήρης ψηφιακή βιβλιοθήκη iLibrary του...\n«Καμπανάκι» για τις συνθήκες ζωής των παιδιών στο ...\nΑιφνιδιαστική και προκλητική κίνηση της Τουρκίας σ...\nΗ Εταιρεία Συγγραφέων ζητά την απελευθέρωση του Άσ...\nΑντιδρούν οι δικηγόροι στο νομοσχέδιο του Υπ. Εσωτ...\nTwitter: Από τα μέσα του 2015 κλείσαμε περισσότερο...\nΜερικά από τα πιο πανάκριβα παιχνίδια που έχουν φτ...\nΕΣΑμεΑ: Καταδίκη της επίθεσης στο γραφείο του εργα...\nΤο ΣτΕ απέρριψε αίτημα Αλβανίδας να εκτίσει την πο...\nΣε εξέλιξη επιχείρηση διάσωσης ορειβάτη στα βουνά ...\nΜυστήριο με την υπόθεση θανάτου της "βασίλισσας το...\nΚλείνουν τα Τέμπη εκ νέου στις 6 το απόγευμα\nΟ τσαντάκιας έμπλεξε με γυναίκα που ήξερε να αμύνεται\nΝεκρός ο άνδρας που έπεσε στον συρμό για να αυτοκτ...\nΡακιντζής: Διευθυντής για να πάρει αναπηρικό φθηνό...\nΠώς βγήκε η φράση «έμεινε στήλη άλατος»\nΠώς ήταν και πώς έγιναν πασίγνωστα μέρη του κόσμου\nΔιαδήλωση κατά της νέας κάρτας του πολίτη στα Προπ...\nΔιαμαρτυρία τρίτεκνων στα διόδια του Ρίου\nΗ αντίδραση νεαρής όταν μαθαίνει ότι θα γίνει θεία\nΚυκλοφοριακές ρυθμίσεις εξαιτίας των μπλόκων\nΜε όρους υποστηρίζουν την απόσυρση Ι.Χ. οι έμποροι\nΑυτά είναι τα κέντρα κράτησης που επιστρατεύει η κ...\nΤα άφησε όλα πίσω για να γυρίσει τον κόσμο και δε ...\nΠαγετός στο ορεινό δίκτυο της Χαλκιδικής\nΣάλος με καθηγητή στη Λάρισα που υπερασπίστηκε του...\nΠώς συμμετέχουν στη διαμόρφωση της ειδησεογραφίας ...\nΗ Αλβανία απαγορεύει για 10 χρόνια τη δασική εκμετ...\nΞανά στο στόχαστρο το χαρτονόμισμα των 500 ευρώ\nΔιακόσια εκατομμύρια κορίτσια και γυναίκες έκαναν ...\nΟι παγίδες κατά την συμπλήρωση των φορολογικών δηλ...\nΠώς θα κρατήσετε ζωντανά τα χρώματα στα ρούχα\nΑποζημίωση έως και 450.000 ευρώ στον νεαρό που ξυλ...\nΠώς να κοιμηθείς άνετα κατά τη διάρκεια της πτήσης\nΜε αποχή από τη συνταγογράφηση απειλούν οι γιατροί\nΠρόταση για να μπαίνουν φοιτητές στα ΑΕΙ με δίδακτρα\nΤαξίδι στην αρχόντισσα της Μακεδονίας\nΖωντανός μέσα από τα συντρίμμια 20χρονος στην Ταϊβάν\nΣε βόμβα οφείλεται τελικά η έκρηξη στο αεροσκάφος ...\nΕπαναπατρίστηκε η σορός του φοιτητή που βασανίστηκ...\nΆυπνος από το Λος Άντζελες στη Νέα Υόρκη με μοτοσυ...\nΑιωνόβια γιαγιά διδάσκει αρχαία ελληνικά δωρεάν\nΑυτή η Ferrari του 1950 πουλήθηκε για 32 εκατ. ευρώ\nΞεπούλημα όλων των «κόκκινων» δανείων απαιτούν οι ...\n"Μπλακ άουτ" σε εθνικές οδούς και τελωνεία - Όλα τ...\nΑυξάνονται κατακόρυφα τα ραντεβού για Αλτσχάιμερ μ...\nΚοτόσουπα: Ποια τα οφέλη της όταν είμαστε άρρωστοι\nΑβοκάντο: Τα οφέλη του και οι ασθένειες που προλαμ...\nΑυτά είναι τα ύποπτα σημάδια της απιστίας: Προσοχή!\nΗ ανεξήγητη κατάθλιψη μπορεί να σημαίνει όγκο στο ...\nΠερισσότερες από 3.100 έγκυοι έχουν προσβληθεί από...\nΟι κίνδυνοι της παχυσαρκίας πριν την εγκυμοσύνη\nΠακτωλός χρημάτων από τον ΠΟΥ σε έρευνες για τον ι...\nΣε σάλιο και ούρα ανακαλύφθηκε ο Ζίκα


Φορτούνης για Ολυμπιακό: «Εδώ θα μείνω» • Η Άποψη\nΑπό Μ. Δ.\t 12:46 - 26/04/2019\nΜεγάλη συνέντευξη στην εφημερίδα «Νέα» παραχώρησε ο Κώστας Φορτούνης μέσω της οποίας εξέφρασε την θέλησή του να παραμείνει στον Ολυμπιακό.\n13:56 - 16/07/2019\nΤα πιο σημαντικά σημεία έχουν ως εξής:\nΌταν γύρισα στον Ολυμπιακό ζήτησα μία φανέλα του, από έναν κοινό μας φίλο φυσικοθεραπευτή. Μου την έστειλε, και τον ευχαρίστησα με ένα μήνυμα στο κινητό του. Κάπως έτσι ξεκίνησε. Αρχίσαμε να βγαίνουμε παρέα για καφέ. Γνώρισα την οικογένειά του. Γίναμε φίλοι. Είναι φανταστικός άνθρωπος ο Billy. Πολύ μεγάλος αθλητής. Αρχηγός. Σπουδαίος.\nΆλλαξε την ιστορία του μπάσκετ με την απόφασή του να φύγει από τη σιγουριά του στον Παναθηναϊκό και να έρθει στον ολυμπιακό που τότε είχε μία δεκαετία μακριά από τους στόχους του. Ο απόλυτος ηγέτης. Παράδειγμα. Αναζητά διαρκώς νέα κίνητρα. Βάζει σταθερά τον πήχη πιο ψηλά. Για εμένα αυτό είναι το μυστικό. Το να βάζεις κάθε φορά έναν νέο στόχο. Έχει καταφέρει απίστευτα πράγματα. Και θα πετύχει κι άλλα. Γιατί έτσι είναι ο Billy.\nΤον Γιασίν Μπενζιά της Λιλ για αντι-Φορτούνη θέλει ο Ολυμπιακός\n«Οικογενειακό δείπνο» στον Πειραιά ο Μαρινάκης (video)\nΜάνατζερ Μιλουτίνοφ: “Αποκλειστικά από τον Ολυμπιακό εξαρτάται η παραμονή…\nΜιλουτίνοφ σε Ολυμπιακό: “Πληρώστε με, αλλιώς φεύγω ως ελεύθερος”…\nΔεν φόβισε, αλλά θέλει προσοχή η Πλζεν


639 Νέες προσλήψεις Μονιμων Υπαλλήλων στις Φυλακές – Nantia Report\nΠροσλήψεις με μόνιμους υπαλλήλους, για τα Καταστήματα Κράτησης της xώρας, ώστε να καλύπτονται όλες οι κενές οργανικές θέσεις.\nΕγκρίθηκε το αίτημα του Υπουργείου Δικαιοσύνης (αποφ. 16/399 – 17/401/31.1.2019) για την κίνηση των διαδικασιών πρόσληψης διακοσίων πενήντα οκτώ (258) υπαλλήλων, στο νέο Κατάστημα Κράτησης Δράμας, και 381, στα λοιπά καταστήματα κράτησης της χώρας. Ειδικότερα προβλέπονται συνολικά οι ακόλουθες θέσεις: 234 Φύλακες, 204 Εξωτερικοί Φρουροί, 28 Ιατροί, 51 Νοσηλευτές, 25 Κοιν. Λειτουργοί, 5 Ψυχολόγοι, 5 Κοινωνιολόγοι, 7 Εγκληματολόγοι, 7 Μηχανικοί, 11 Πληροφορικοί, 53 Διοικητικοί και 9 λοιπών ειδικοτήτων.\nΑρχειοθήκη Δελτία Τύπου Δικαιοσύνη Ελλάδα Νέα Φυλακές


Το καλύτερο PAR 38 Προβολέας από το PAR 38 Προβολέας κατασκευαστή, προμηθευτή, χονδρέμπορο, διανομέα και εργοστάσιο\nM & L Co., Ltd. βρίσκεται στο Taiwan, Ήταν ένα από τα PAR 38 Προβολέας κατασκευαστή, προμηθευτή. Αυτό που επιδιώκουμε είναι να παράγει τα καλύτερα προϊόντα και να πάρει το 100% εμπιστοσύνη και την ικανοποίηση των πελατών. «Όλοι οι εργαζόμενοι που εμπλέκονται, υψηλής ποιότητας, την ικανοποίηση των πελατών» είναι η πολιτική ποιότητας μας να πραγματοποιηθεί. Ανυπομονούμε να συνεργαστούμε με όλους τους ενδιαφερόμενους πελάτες. Παρακαλούμε επισκεφθείτε την ιστοσελίδα μας για περισσότερες λεπτομέρειες προϊόντων πληροφορίες. Αν σας ενδιαφέρει προϊόντα μας, Επικοινωνήστε μαζί μας, Εμείς θα σας προσφέρουμε την καλύτερη τιμή και την ανώτερη ποιότητα. Θέλουμε να έχουμε μια μακροπρόθεσμη επιχειρηματική σχέση μαζί σας στο εγγύς μέλλον.\nΠρότυπο - 07531F2PAR\nΔιάσταση:178*178 χιλιοστά,Μήκος 252 mm,βραχίονα ύψους 142 mm\nΠηγή φωτός:Λάμπα LED PAR30 ή PAR38\n999999999 http://schema.org/InStock USD 2020-12-31 https://www.maxlawa.com/el/par-38-spotlight.html\nΓια να βρείτε και να αγοράσετε τα καλύτερα PAR 38 Προβολέας, πρέπει να γνωρίζετε για την υψηλότερη ποιότητα του κατασκευαστή, του προμηθευτή, του χονδρέμπορου και του διανομέα από το εργοστάσιο της PAR 38 Προβολέας


Κορονοϊός: 2.331 νέα κρούσματα στην Ελλάδα, 45 στην Καβάλα, 1 στη Θάσο - KAVALA POST\n21 νέοι θάνατοι το τελευταίο 24ωρο-Στους 347 οι διασωληνωμένοι-Η τελευταία επίσημη ενημέρωση για την πορεία του ιού στη χώρα από τον ΕΟΔΥ\n06|10|2021 | 17:40\nΟ Εθνικός Οργανισμός Δημόσιας Υγείας (ΕΟΔΥ) ανακοίνωσε το απόγευμα της Τετάρτης 6 Οκτωβρίου 2021 ότι τα νέα εργαστηριακά επιβεβαιωμένα κρούσματα του κορονοϊού είναι 2.331, εκ των οποίων τα 8 εντοπίστηκαν κατόπιν ελέγχων στις πύλες εισόδου της χώρας. Από το σύνολο των κρουσμάτων τα 45 εντοπίστηκαν στην Περιφερειακή Ενότητα Καβάλας και 1 στη Θάσο.\nΤην εβδομάδα 27/9-3/10, το σύνολο των ασθενών ηλικίας 4-18 ετών ήταν 4.211, αποτελώντας το 28% (-3,45% από την προηγούμενη εβδομάδα) στο σύνολο των κρουσμάτων.\nΟ συνολικός αριθμός των κρουσμάτων ανέρχεται σε 668.811 (ημερήσια μεταβολή +0,3%), εκ των οποίων το 50,9% αφορά σε άνδρες. Με βάση τα επιβεβαιωμένα κρούσματα των τελευταίων 7 ημερών, 112 θεωρούνται σχετιζόμενα με ταξίδι από το εξωτερικό και 2.984 είναι σχετιζόμενα με ήδη γνωστό κρούσμα. Το Rt για την επικράτεια βάσει των κρουσμάτων εκτιμάται σε 1,01 (95% ΔΕ: 0,95-1,07).\nΟ αριθμός των ασθενών που νοσηλεύονται διασωληνωμένοι είναι 347 (61,4% άνδρες). Η διάμεση ηλικία τους είναι 66 έτη, ενώ τo 79,8% έχει υποκείμενο νόσημα ή/και ηλικία 70 ετών και άνω.\nΜεταξύ των ασθενών που νοσηλεύονται διασωληνωμένοι, 307 (88,47%) είναι ανεμβολίαστοι ή μερικώς εμβολιασμένοι και 40 (11,53%) είναι πλήρως εμβολιασμένοι. Από την αρχή της πανδημίας έχουν εξέλθει από τις ΜΕΘ 3.190 ασθενείς.\nΟι εισαγωγές νέων ασθενών με Covid-19 στα νοσοκομεία της επικράτειας είναι 194 (ημερήσια μεταβολή +32,88%), ενώ ο μέσος όρος εισαγωγών του επταημέρου είναι 160 ασθενείς.\nΤο τελευταίο 24ωρο πραγματοποιήθηκαν 13.759 μοριακά τεστ και 182.460 rapid. Σε σύνολο 196.219 η θετικότητα υπολογίζεται σε 1,19%.\nΤην εβδομάδα 27/9-3/10 το ποσοστό θετικότητας ήταν 1,09% σε σύνολο 1.358.571 εργαστηριακών ελέγχων (RT-PCR/Rapid-Ag) και 0,18% σε σύνολο 2.840.197 αυτοδιαγνωστικών ελέγχων.\nΚαι η προσφυγιά της Καβάλας «υπογράφει» στο νέο γήπεδο της ΑΕΚ [φωτογραφίες]\nΝέο Διοικητικό Συμβούλιο για τον Σύλλογο Περιγιαλίου [ονόματα]\n29|10|2021 | 21:45


Η ντομάτα σε 3 διαφορετικές εκδοχές για καλοκαιρινές μπρουσκέτες που θα μοιραστείς με τους αγαπημένους σου • #allazoumesinithies | ΑΒ Βασιλόπουλος\nΣήμερα #allazoumesinithies και κάνουμε το καλοκαιρινό snacking σκέτη απόλαυση ετοιμάζοντας 3 διαφορετικές εκδοχές για healthy μπρουσκέτες με κύριο συστατικό τη ντομάτα από διάφορες ποικιλίες που θα βρεις στο τμήμα μαναβικής της ΑΒ Βασιλόπουλος.\nΣου έχω εκφράσει ξανά την ιδιαίτερη αγάπη που τρέφω για αυτό το φρούτο ή μήπως λαχανικό; Και είναι ντομάτα ή τομάτα; Πολλά τα ερωτήματα και οι απόψεις γενικώς διίστανται. Το μόνο που κανείς δεν αμφισβητεί ποτέ είναι τα οφέλη που προσφέρει στον οργανισμό η κατανάλωση της ντομάτας, καθώς και η απίθανη γεύση της.\nΣτο σημερινό άρθρο θα φτιάξουμε 3 διαφορετικές μπρουσκέτες με ντομάτα σε φρυγανισμένο ψωμί με απλά και νόστιμα υλικά που θα αναδείξουν την ιδιαίτερη γεύση της. Ιδανικές για πρωινό/δεκατιανό/σνακ ή ακόμα και για εκείνα τα ζεστά βράδια στα μπαλκόνια παρέα με φίλους και κρασί για το τσιμπολόγημα.\nΠριν δούμε τις 3 εκδοχές που θέλω να σου προτείνω να δούμε τι αγαπά πολύ η ντομάτα. Η ντομάτα λοιπόν αγαπά μεταξύ άλλων:\nτα μυρωδικά και ιδιαίτερα το βασιλικό και τη ρίγανη\nτο ξύδι μπαλσάμικο\nμα φυσικά το ψωμί\nΔεν είναι τυχαία η σαλάτα caprese των Ιταλών που ενώ έχει ελάχιστα υλικά – ντομάτα, μοτσαρέλα, βασιλικό – το γευστικό αποτέλεσμα είναι θαυμάσιο. Δεν είναι τυχαία όμως ούτε και η δική μας χωριάτικη σαλάτα. Ένας συνδυασμός που αγαπώ επίσης είναι τοματίνια κομμένα στα δύο κατά μήκος, με αβοκάντο κομμένο σε μικρά κομμάτια, ελάχιστο ελαιόλαδο και αλατοπίπερο. Και οι τρεις αυτές επιλογές που μόλις ανέφερα θα μπορούσαν εξίσου να αποτελέσουν toppings για πιο κλασικές, αλλά τόσο νόστιμες μπρουσκετούλες.\nΠάμε όμως να δούμε πιο αναλυτικά τις σημερινές μας συνταγές;\nΗ vegan – Η πρώτη εκδοχή για τη μπρουσκέτα με ντομάτα περιλαμβάνει ένα απαλό άλειμμα από ρεβίθια, τραγανά ρεβίθια με πάπρικα και λίγα φύλλα baby ρόκας. Θα προσθέσουμε τη ντομάτα ψιλοκομμένη σε κύβους, μια δυο σταγόνες ελαιόλαδο και η μπρουσκέτα νούμερο ένα είναι έτοιμη.\nH ελληνική– Η δεύτερη εκδοχή έχει άρωμα ελληνικό, μιας και η βάση της είναι εμπνευσμένη από το τζατζίκι. Έχουμε μια ελαφριά και αρωματική σως γιαουρτιού πάνω σε σκορδάτο φρυγανισμένο ψωμάκι. Η ντομάτα μας θα απλωθεί από πάνω και παρέα της θα μπει λίγο κρεμμύδι και επιπλέον άνηθος. Μάλιστα εδώ προτίμησα να μπλέξω διάφορες ποικιλίες ντομάτας τόσο για οπτικό όσο και για γευστικό παιχνίδισμα.\nH παραδοσιακή με twist – Στην τελευταία μας εκδοχή έχουμε μια στρώση κατίκι που θα φιλοξενήσει ντοματίνια βελανίδι κομμένα στη μέση, φύλλα φρέσκου βασιλικού, τριμμένο φουντούκι και μια γλυκιά σως μπαλσάμικο, για να εξισορροπήσει την οξύτητα του κρεμώδους τυριού.\nΌποια πρόταση και να επιλέξεις να θυμάσαι πως η επιλογή ενός ποιοτικού ψωμιού θα ενισχύσει το αποτέλεσμα. Η ντομάτα είναι ένα τόσο ζουμερό υλικό που με τους χυμούς του θα ποτίσει το ψωμάκι σου και σε συνδυασμό με τα υπόλοιπα υλικά κάθε μπουκιά θα είναι όνειρο.\nΣτην ΑΒ Βασιλόπουλος που είναι δίπλα σου για όλα όσα νοιάζεσαι μπορείς να βρεις πολλά διαφορετικά είδη ντομάτας, για να κάνεις όποιο συνδυασμό προτιμάς. Πάμε λοιπόν να τις ετοιμάσουμε μαζί;\nVegan μπρουσκέτα με άλειμμα από ρεβίθια, ντομάτα & τραγανά ρεβίθια\n6-8 φέτες ψωμί φρυγανισμένο\n250g ρεβίθια χονδρά Λάρισας – η ΑλφαΒήτα κοντά στην Ελληνική γη\n2-3 ντομάτες κομμένες σε καρέ\nΛίγα φύλλα ρόκα baby\nΦύλλα φρέσκιας ρίγανης ή λίγη ξερή ρίγανη\nΓια το άλειμμα ρεβιθιού:\nΓια τα ψητά τραγανά ρεβίθια:\n½ κ/γ πάπρικα γλυκιά\nΑκολουθούμε τις οδηγίες του πακέτου, για να προετοιμάσουμε τα ρεβίθια. Τοποθετούμε σε ένα μπολ με χλιαρό νερό τα ρεβίθια από το βράδυ και ρίχνουμε λίγο αλάτι. Την επόμενη μέρα τα στραγγίζουμε σε ένα σουρωτήρι, τα αλατίζουμε και τα τρίβουμε, ώστε να αφαιρεθούν οι φλούδες. Βάζουμε τα ρεβίθια σε μια κατσαρόλα με αρκετό νερό, τα ξαφρίζουμε και τα αφήνουμε να βράσουν για 20 λεπτά ή μέχρι να μαγειρευτούν.\nΌταν τα ρεβίθια είναι έτοιμα τα σουρώνουμε. Κρατάμε τα 2/3 στην άκρη για το άλειμμα και τα υπόλοιπα τα αραδιάζουμε σε ένα ταψάκι στρωμένο με λαδόκολλα, πασπαλίζουμε με τη γλυκιά πάπρικα, προσθέτουμε 2 κ/σ ελαιόλαδο, αλατοπιπερώνουμε και ανακατεύουμε πολύ καλά. Ψήνουμε για 20 λεπτά περίπου ανακατεύοντας 1-2 φορές στο ενδιάμεσο με μια σπάτουλα.\nΕτοιμάζουμε το άλειμμα ρεβιθιών. Σε ένα πολυκοπτικό βάζουμε τα υπόλοιπα ρεβίθια, το ελαιόλαδο, το χυμό λεμονιού και τα αλέθουμε μέχρι να ομογενοποιηθούν. Αλατοπιπερώνουμε και ελέγχουμε τη γεύση. Διατηρούμε το άλειμμα στο ψυγείο μέχρι να σερβίρουμε, αν το προτιμάμε δροσερό.\nΣυνθέτουμε τις μπρουσκέτες μας αλείφοντας τις φέτες ψωμί με άλειμμα από ρεβίθια, προσθέτουμε λίγα φύλλα ρόκας, τα τραγανά ρεβίθια και την ντομάτα σε καρέ. Τελειώνουμε με λίγο φρέσκο ελαιόλαδο και ρίγανη.\nΕλληνική μπουσκέτα με διάφορα είδη ντομάτας, σως γιαουρτιού και κρεμμύδι\nΥλικά (7-8 μπρουσκέτες)\n7-8 φέτες ψωμί\n¼ αγγούρι τριμμένο και στραγγισμένο\n250-300g ντομάτες διαφόρων ειδών\nΕτοιμάζουμε τη σως γιαουρτιού. Σε ένα μπολ ανακατεύουμε καλά όλα τα υλικά για τη σως μέχρι να ομογενοποιηθούν και διατηρούμε στο ψυγείο μέχρι να σερβίρουμε.\nΞεφλουδίζουμε τις σκελίδες σκόρδο, τις σπάμε ελαφρά και περνάμε τις φέτες του ψωμιού, πριν τις φρυγανίσουμε, για να πάρουν άρωμα.\nΣερβίρουμε αλείφοντας τη σως γιαουρτιού στις φρυγανισμένες φέτες ψωμιού, τοποθετούμε από πάνω μερικές φέτες από τα διάφορα είδη ντομάτας.\nΤελειώνουμε με ψιλοκομμένο άνηθο, κρεμμύδι, φρέσκο ελαιόλαδο, φρεσκοτριμμένο πιπέρι και λίγο χοντρό αλάτι.\nΠαραδοσιακή μπρουσκέτα με ντοματίνια, κατίκι και βαλσάμικο\n7-8 φέτες ψωμί φρυγανισμένο\n250g ντοματίνια βελανίδι\n3 κ/σ ξύδι μπαλσάμικο\n4 κ/σ μέλι\nΕτοιμάζουμε τη σως μπαλσάμικου. Ανακατεύουμε πολύ καλά το ξύδι μπαλσάμικο με το μέλι μέχρι να ομογενοποιηθούν τα υλικά.\nΣερβίρουμε αλείφοντας τις φέτες ψωμιού με λίγο κατίκι, συνεχίζουμε με ντοματίνια βελανίδι κομμένα στη μέση, πασπαλίζουμε με τριμμένο φουντούκι, προσθέτουμε μερικά φύλλα βασιλικού και τελειώνουμε με τη σως και αλατοπίπερο.\nΘα ήθελα πολύ να μάθω ποια εκδοχή από τις παραπάνω είναι η δική σου αγαπημένη! Όποια και να είναι να την ευχαριστηθείς αυτό το καλοκαίρι!


Το μονοδιάστατο κουίρ – Εκδόσεις ΕΑΠ\nΤο μονοδιάστατο κουίρ ποσότητα\nΕΙΣΑΓΩΓΗ Αλεξάνδρα Χαλκιά\nΜΕΤΑΦΡΑΣΗ Βάσια Λέκκα\nΕΠΙΣΤΗΜΟΝΙΚΗ ΕΠΙΜΕΛΕΙΑ Αλεξάνδρα Χαλκιά\nΧΡΟΝΟΛΟΓΙΑ ΕΚΔΟΣΗΣ Δεκέμβριος 2021\nΑΡΙΘΜΟΣ ΣΕΛΙΔΩΝ 184\nΟ Ferguson καταδεικνύει τον τρόπο με τον οποίο η κουίρ απελευθέρωση αναδύθηκε μέσα από ποικίλους εξεγερσιακούς αγώνες, οι οποίοι έτεμναν την πολιτική της φυλής, του φύλου, της τάξης και της σεξουαλικότητας, και οι οποίοι ήταν βαθιά συνδεδεμένοι με ζητήματα της αποικιοποίησης, του εγκλεισμού και του καπιταλισμού. Ιχνηλατώντας την άνοδο και την πτώση αυτής της διαθεματικής πολιτικής, ο Ferguson υποστηρίζει ότι η μονοδιάσταση αφομοίωση του κουίρ τοποθέτησε λανθασμένα κριτικές του ρατσισμού, του καπιταλισμού και του κράτους εκτός του πεδίου της γκέι απελευθέρωσης. Αυτό το δυναμικό βιβλίο συμπαρατάσσεται με το κάλεσμα να φανταστούμε και να συνδέσουμε εκ νέου τον αγώνα για κοινωνική δικαιοσύνη σε όλες τις μορφές του.\nΟ Roderick A. Ferguson είναι Καθηγητής στο πρόγραμμα Woman's, Gender, and Sexuality Studies στο Yale. Είναι Διδάκτορας του Πανεπιστημίου της Καλιφόρνια στο Σαν Ντιέγκο και απόφοιτος του Πανεπιστημίου Howard. Η έρευνά του διασχίζει τα πεδία των Αμερικανικών Σπουδών, των Σπουδών Φύλου, των Κουίρ Σπουδών, των Αφροαμερικανικών Σπουδών, των πολιτισμικών σπουδών, της κοινωνιολογίας κ.ά.


← Daily Trash-Art Gallery \nΝέα υπόθεση ιερής παιδεραστίας με ανήλικη Ρομά; →\n[Ένα κοινό κείμενο των Μερλώ-Ποντύ και Σαρτρ το 1950 που εξυμνούσε τα σταλινικά στρατόπεδα διότι θεωρούσαν τη Σοβιετική Ένωση προστάτη του διεθνούς προλεταριάτου […]Κανείς δεν τα διαβάζει πλέον στα σοβαρά. Αντιθέτως τα κείμενα του «αφελή» Αλμπέρ Καμύ στέκουν σήμερα φωτεινός φάρος ελευθερίας κι ανθρωπισμού. Δικαιωμένα. Επίκαιρα ]\nΔιαβάστε τα μέρη  + \nΓράφει o ©Στράτος Φουντούλης στο Εντευκτήριο\nΜετάφραση: Νίκη Καρακίτσου-Ντουζέ, Μαρία Κασαμπαλόγλου-Ρομπλέν, Εκδόσεις «Πατάκη» 2013, σελ. 490\nOne Response to [βιβλίο] Αλμπέρ Καμύ, Ο επαναστατημένος άνθρωπος \n10/11/2016 στο 8:32 μμ\nΠΑΡΑΣΚΕΥΗ, 08 ΑΠΡΙΛΙΟΥ 2016\nΟ «Ξένος» του Καμύ σε κόμικ διασκευή στα ελληνικά


HOTEL BRUMMELL, ΒΑΡΚΕΛΏΝΗ\nCarrer Nou De La Rambla, 174, 08004, Barcelona Inner City, Barcelona, Spain, Βαρκελώνη, Ισπανία\nΤο Brummell είναι μπουτίκ κατάλυμα 3-αστέρων που διαθέτει μοντέρνα δωμάτια περίπου 20-λεπτά με τα πόδια από Γοτθική Συνοικία.\nΤο Brummell βρίσκεται περίπου 15-λεπτά με τα πόδια από Magic Fountain . Οι εγκαταστάσεις βρίσκονται 2 χλμ από το κέντρο της Βαρκελώνης.\nΤο Brummell διαθέτει δωμάτια με μεσογειακή διακόσμηση εξοπλισμένα με κλιματισμό, τηλεόραση με επίπεδη οθόνη, ντουλάπι τροφίμων, ντουλάπα και CD player για μια ευχάριστη διαμονή στη Βαρκελώνη. Οι επισκέπτες έχουν στη διάθεσή τους ιδιωτικά μπάνια που διαθέτουν μπανιέρα, ντους και προϊόντα περιποίησης σε κάθε δωμάτιο.\nΩραία ποικιλία πιάτων της τοπικής κουζίνας προσφέρεται στο καλό εστιατόριο μέσα.\nΤο Brummell βρίσκεται 20-λεπτά οδικώς από το αεροδρόμιο El Prat De Llobregat.\nEthnology Museum of Barcelona 950 μ\nCatacurian, 1-Day Barcelona Cooking Class 950 μ\nRaval 800 μ\nMontjuic Castle 900 μ\nMuseu Maritim 950 μ\nFundacio Joan Miro 700 μ\nMilitary Museum (Museo Militar) 900 μ\nTravelodge Borehamwood 3* Ξενοδοχείο in Λονδίνο: kράτηση τώρα;\nLancaster Hall 3* Ξενοδοχείο in Λονδίνο: kράτηση τώρα;\nEpsilon 3* Ξενοδοχείο in Λονδίνο: kράτηση τώρα;\nBackpackers Youth 3* Hostel in Λονδίνο: kράτηση τώρα;\nPiccadilly Backpackers 2* Ξενοδοχείο in Λονδίνο: kράτηση τώρα;\nGeorge Divine'S Forest Bed and Breakfast in Puan: kράτηση τώρα;\nBest Western Kilima 3* Ξενοδοχείο in Γιορκ: kράτηση τώρα;\nCastle Rock Country 4* Πανδοχείο in Ingonish: kράτηση τώρα;\nRahhal Ξενοδοχείο επιπλωμένων διαμερισμάτων in Yanbu' al Bahr: kράτηση τώρα;\nUrban Central - 4* Ξενοδοχείο in Βηρυτός: kράτηση τώρα;\nBest Western Plus Salmiya 4* Ξενοδοχείο in Κουβέιτ: kράτηση τώρα;\nCozy At Leblon! Διαμέρισμα in Ρίο ντε Τζανέιρο: kράτηση τώρα;\nLeeyo's Βίλα in Μανίλα: kράτηση τώρα;\nBrand New Spacious Furnished Townhome Σπίτι διακοπών in Τορόντο: kράτηση τώρα;\nξενοδοχείο αέολλος 3* Ξενοδοχείο επιπλωμένων διαμερισμάτων in Πευκοχώρι: kράτηση τώρα;\nTsampika 2* Ξενοδοχείο in Φαληράκι: kράτηση τώρα;\nThe Met 5* Ξενοδοχείο in Θεσσαλονίκη: kράτηση τώρα;\nApsenti Couples Only - Mykonos 4* Ξενοδοχείο in Agios Ioannis (Mykonos): kράτηση τώρα;\nCorali Beach 3* Ξενοδοχείο in Σκαλέτα: kράτηση τώρα;


Στις Συμπληγάδες της ενισχυμένης εποπτείας – News.gr\nΣτις Συμπληγάδες της ενισχυμένης εποπτείας\nΠέρασε ο προϋπολογισμός, «κόπηκε» η πρόοδος των μεταρρυθμίσεων - Ο αστερίσκος για τα μέτρα για την ελάφρυνση του ελληνικού χρέους\nΤην πρώτη έκθεση στο πλαίσιο ενισχυμένης εποπτείας για την Ελλάδα ενέκρινε σήμερα η Ευρωπαϊκή Επιτροπή. Σύμφωνα με την ανακοίνωση της Επιτροπής, η έκθεση καταλήγει στο συμπέρασμα ότι το σχέδιο προϋπολογισμού 2019 που υπέβαλε η Ελλάδα «εξασφαλίζει τη συμμόρφωση με τη δέσμευσή της να επιτύχει πρωτογενές πλεόνασμα ύψους 3,5 % του ΑΕΠ».\nΠήρε την τελική έγκριση της Κομισιόν ελληνικός προϋπολογισμός για το 2019\nΣε ποιες παροχές και φοροελαφρύνσεις θα μοιραστούν τα 910 εκατ. ευρώ\nΣε 910 εκατ. ευρώ ανέρχεται το νέο πακέτο των θετικών μέτρων για το 2019, τα οποία θα περιλαμβάνει ο προϋπολογισμός του 2019 που κατατίθεται σήμερα στη Βουλή.\nΕΝΦΙΑ Ευρωπαϊκή Επιτροπή ελληνικό χρέος επίδομα στέγασης Προϋπολογισμός 2019\nΤο «κλειδί» των επενδύσεων και οι κίνδυνοι που βλέπει ο ΟΟΣΑ για την Ελλάδα\nΠήρε την τελική έγκριση της Κομισιόν o ελληνικός προϋπολογισμός για το 2019


VisitmyLimnos - Αξιοθέατα\nΤο Ενετικό Κάστρο και τα Αρχοντικά στο Ρωμέικο Γυαλό\nΦτάνοντας στην πρωτεύουσα του νησιού, την Μύρινα, βλέπουμε τα παραδοσιακά πλακόστρωτα σοκάκια της. Πάνω από την γραφική πόλη ξεπροβάλει σαν από παραμύθι το Βυζαντινό Κάστρο που χτίστηκε από τον Ανδρόνικο Α' Κομνηνό.\nΜε έκταση 144 στρεμμάτων θεωρείται το μεγαλύτερο κάστρο στο Αιγαίο. Παλαιότερα ονομαζόταν παλαιόκαστρο. Χτίστηκε πάνω στα ερείπια των πελασγικών τειχών και διαθέτει 14 πύργους. Το Κάστρο αποτελεί εδώ και χρόνια πολύτιμο καταφύγιο για ελάφια τα οποία είναι και προστατευόμενο είδος στο νησί.\nΠροχωρώντας κατά μήκος του λιμανιού στο τέλος του, το παραδοσιακό λιμανάκι της Μύρινας με τα χρωματιστά ψαροκάικα και τις παραδοσιακές ψαροταβέρνες σας περιμένουν για να δοκιμάσετε νησιώτικους ψαρομεζέδες. Κάτω από το κάστρο και απέναντι από τον όγκο του Άθω, απλώνεται ο Ρωμέικος γυαλός. Κατά μήκος της παραλίας ευρίσκονται τα σπίτια της Λημνιακής αριστοκρατίας – νεοκλασικά – που χτίστηκαν στα τέλη του περασμένου αιώνα. Πρόκειται για τα σπίτια των απογόνων αυτών των Λημνίων που στις σφαγές μετά τα Ορλωφικά έφυγαν από το νησί. Τον περασμένο αιώνα αντλούσαν την οικονομική τους υπεροχή από επιχειρήσεις που διατηρούσαν στην Αίγυπτο, από το στόλο τους αλλά και από μεγάλες εκτάσεις καλλιεργήσιμες που κατείχαν στο νησί. Όπως χαρακτηριστικά αναφέρεται, τα σπίτια αυτά υπήρξαν το αποτέλεσμα των "Αιγυπτιακών εμβασμάτων και του δυτικοφερμένου εκλεκτισμού".\nΤο Άγαλμα της Μαρούλας\nΣτο λιμανάκι του Κότσινα βρίσκεται σήμερα επιβλητικό μπρούτζινο άγαλμα της θρυλικής ηρωίδας, στον προαύλιο χώρο του Ιερού ναού Ζωοδόχου Πηγής, στο λόφο όπου άλλοτε δέσποζε το απόρθητο φρούριο του Κότσινα. Το άγαλμα αυτό είναι δημιούργημα του Ιπποκράτη Σαβούρα και χρηματοδοτήθηκε από το Διδασκαλικό Σύλλογο Λήμνου την περίοδο του 1969. Η Μαρούλα ήταν κόρη του Ισίδωρου Κομνηνού και της Ευφροσύνης, ο οποίος προστάτευε την περιοχή του Κότσινα τον 15ο αιώνα. Στις 21 Μαΐου του 1478 ο Σουλεϊμάν Πασάς εξαπέλυσε επίθεση στο νησί και έτσι Έλληνες και Βενετοί αμύνονταν στο φρούριο την τουρκική προέλαση. Η Μαρούλα ήταν 18 χρονών! Σε μία στιγμή η άμυνα των Ελλήνων και των Βενετών άρχισε να υποχωρεί και ο πατέρας της Μαρούλας λαβώθηκε και όλοι οι αξιωματικοί σκόρπισαν. Τότε εμφανίστηκε η Μαρούλα, η οποία σήκωσε ψηλά το αιματοβαμμένο ξίφος του πατέρα της που λίγο πριν είχε ξεψυχήσει στα χέρια της και όρμησε πρώτη στην μάχη ενθαρρύνοντας και τους υπόλοιπους να επιτεθούν. Έτσι επήλθε η νίκη και ο Σουλεϊμάν εγκατέλειψε την μάχη ταπεινωμένος.\nΤα Συμμαχικά Νεκροταφεία\nΣτο χωριό Μούδρος βρίσκεται το μεγαλύτερο νεκροταφείο των συμμαχικών δυνάμεων του νησιού και στο χωριό Πορτιανό το 2ο σε μέγεθος Το λιμάνι του Μούδρου κατά τον Α Παγκόσμιο Πόλεμο αποτέλεσε την κύρια βάση των Συμμαχικών Δυνάμεων για την εκστρατεία της Καλλίπολης (1915).\nΕπισκεφθείτε την πιο παλιά πόλη της Ευρώπης, την Πολιόχνη, η οποία βρίσκεται απέναντι από την Τροία. Η Πολιόχνη ξεκίνησε από ένα μικρό νεολιθικό χωριό την 4η χιλιετία π.Χ. και εξελίχθηκε σε ακμάζουσα πόλη του Χαλκού. Εξάλλου οι ανασκαφές που έγιναν στο νησί κατά καιρούς απέδειξαν την ύπαρξη νεολιθικού πολιτισμού στην Πολιόχνη.\nΠεριπλανηθείτε λοιπόν στην αρχαιότερη πόλη της Ευρώπης και δείτε αγγεία, καλύβες, σιταποθήκες, το υδραγωγείο και το βουλευτήριο.\nΑρχαιολογικά Μνημέια( 4 )\tΘρησκευτικά μνημεία( 6 )\tΙστορικά μνημεία( 5 )\tΜουσεία( 5 )\tΦυσικά τοπία( 5 )\tΠαραδοσιακοί Οικισμοί( 2 )


Το στέκι της έλξης : Πόλεμος μέχρις εσχάτων «για να μη μαχαιρωθεί η Πάτρα»!\nΠόλεμος μέχρις εσχάτων «για να μη μαχαιρωθεί η Πάτρα»!\nΕπιτέλους και μια σωστή προσέγγιση για τις παράλογες απαιτήσεις ορισμένων τοπικών παραγόντων που στην ουσία υποβαθμίζουν την ανάπτυξη του σιδηρόδρομου.Γράφει ο Κωνσταντίνος Μπρούσαλης*\nΠόλεμο για τη διάσωση της πόλης μέχρις εσχάτων έχει επανειλημμένα κηρύξει η Δημοτική αρχή της Πάτρας εναντίον ενός επικίνδυνου εισβολέα που\nαπειλεί να την αποκόψει από το παραλιακό μέτωπό της. Ο επικίνδυνος εισβολέας είναι το σχεδιαζόμενο σύγχρονο ηλεκτροκίνητο τραίνο και η\nεπιφανειακή του διέλευση κοντά στο λιμάνι και το παραλιακό μέτωπο. Ο εχθρός «δεν θα περάσει» και δεν θα «μαχαιρώσει την πόλη» όπως διατείνεται η Δημοτική Αρχή!\nΟ εχθρός, ωστόσο, έρχεται με φιλικές διαθέσεις στην Πάτρα. Προβλέπεται ότι θα κυκλοφορεί με χαμηλή ταχύτητα μέσα στην πόλη πάνω σε ράγες, δηλαδή σε ελεγχόμενη σταθερή τροχιά, και με λίγα δρομολόγια ανά ώρα. Δεν θα απαγορεύει την προσπέλαση πεζών και οχημάτων με διαβάσεις προς την παραλία. Δεν θα ρυπαίνει το περιβάλλον και θα συνδέεται με έναν καλαίσθητο πολιτισμένο χώρο, γύρω από έναν σύγχρονο σιδηροδρομικό σταθμό. Έναν σταθμό που πρέπει να γίνει επιτέλους μια αξιοπρεπής πύλη εισόδου από τη δυτική Ευρώπη στη χώρα μας. Την πύλη που πρέπει να αναδείχνει πραγματικά το σύγχρονο φιλόξενο πρόσωπο της πόλης και της Ελλάδας. Έναν εμφανή σταθμό όπου ο επιβάτης θα αγναντεύει από τη μια τον γαλάζιο ορίζοντα του Ιονίου και από την άλλη την πόλη των Πατρών. Έναν τέτοιο προβεβλημένο καλαίσθητο και λειτουργικό χώρο χρειάζεται μέσα στην καρδιά της η πόλη κι όχι μια καταβυθισμένη πανάκριβη υπόγειο στοά.\nΗ δραματική υποβάθμιση των σύγχρονων πόλεων της χώρας μας από την ασφυκτική παντοκρατορία του αυτοκινήτου είναι παραπάνω από αισθητή. Σήμερα όμως σε πολλές πόλεις στον κόσμο αναπτύσσεται σημαντικό κίνημα για λιγότερο αυτοκίνητο (Παρίσι, Λονδίνο, Ρίο, Σύδνεϋ, Νέα Υόρκη κι αλλού). Σε πολλές ευρωπαϊκές πόλεις κορυφαίος δείκτης ποιότητας ζωής είναι η αποτελεσματικότητα του δημόσιου συστήματος συγκοινωνιών, κυρίως μέσω ελαφρών μέσων σταθερής τροχιάς (τραμ) σε συνδυασμό με πεζοδρομήσεις και διαδρόμους για το ποδήλατο (Βρυξέλλες, Ζυρίχη, Μιλάνο, Μόναχο, Βερολίνο, Στρασβούργο κτλ).\nΚι όμως στην Ελλάδα τα «υπερευαίσθητα» αντανακλαστικά ενεργοποιούνται μόνο όταν πρόκειται για επίγεια- επιφανειακά μέσα σταθερής τροχιάς (τραίνα ή τραμ). Τότε ζητούνται «υπογειοποιήσεις», ή απομακρύνσεις του τραίνου από τις πόλεις. «Κάντε όλοι στην άκρη», για να μην ενοχληθεί το αυτοκίνητο, ο «ιδιώτης». Μια νοσηρή εγωιστική νοοτροπία και συμπεριφορά με αξιώσεις να δεσμεύονται όλο και πιο πολλοί χώροι αλλά και πόροι σε βάρος άλλων συλλογικών κοινωνικών αναγκών. Ένας ιδιότυπος στρεβλωτικός επαρχιωτισμός που αντικειμενικά εκτρέφει ποικίλα συμφέροντα του αυτοκινητιστικού κεφαλαίου. Απέναντι σε αυτή τη νοοτροπία αξίζει να προτάξετε τα στήθη και τις ασπίδες σας κ. Δήμαρχε! Το τραίνο αντίθετα είναι η φιλικότερη στο περιβάλλον μαζική χερσαία συγκοινωνία δηλαδή (συν – κοινωνία), άρα επικοινωνία και πολιτισμός.\nΚαταβύθιση του τραίνου στην παραλία με «υπογειοποίηση» θα σημάνει τελμάτωση, παραπομπή στις καλένδες και τελικά καταβύθιση του ορατού στόχου για επικείμενη έλευσή του στην πόλη και το λιμάνι. Το ίδιο και απομάκρυνση της σιδηροδρομικής χάραξης από την Πάτρα, η οποία πέρα από το προαπαιτούμενο δυσανάλογο και τελικά απαγορευτικό κατασκευαστικό κόστος, σημαίνει και απένταξή της από την πόλη και την άμεση προσβασιμότητα των πολιτών. Η καλύτερη σιδηροδρομική συγκοινωνία είναι εκείνη που αποτελεί οργανικά αναπόσπαστο λειτουργικό στοιχείο της πόλης κι όχι περιθωριακός απομεμακρυσμένος περαστικός. Το άμεσα προσιτό στον πολίτη τραίνο ευνοεί την «λαϊκή μετακίνηση», χωρίς διαμεσολαβήσεις άλλων μεταφορικών μέσων και επιβαρύνσεις κόστους.\nΑλήθεια, με την ευκαιρία, μήπως θα πρέπει να επιδειχτεί ανάλογη ευαισθησία και για απομάκρυνση του σταθμού των λεωφορείων από την προνομιακή θέση του κοντά στο κέντρο της πόλης; Εγώ δεν πιστεύω κ. Δήμαρχε ότι εργάζεστε για εύνοια ιδιωτικών συμφερόντων του αυτοκινητιστικού κεφαλαίου. Οι «λαϊκές ανάγκες» όμως εξυπηρετούνται με ορθολογισμό κι όχι με περιττά φαραωνικά έργα που ποτέ δεν τελειώνουν.\nΕίμαι βέβαιος ότι συμφωνείτε ότι εχθρική και αντιλαϊκή είναι η δυσανάλογη απομύζηση των διαθέσιμων πενιχρών λαϊκών εισοδημάτων για υπερχρησιμοποίηση αυτοκινήτων, ενώ ταυτόχρονα κατασπαταλιέται ενέργεια και επιβαρύνεται πολύπλευρα το περιβάλλον. Εχθρικά για την πόλη είναι οι ασφυκτικές καταλήψεις των δημόσιων χώρων και τα απαγορευτικά φράγματα από τις ατέλειωτες ουρές κινούμενων αυτοκινήτων που μπλοκάρουν την πρόσβαση στο παραλιακό μέτωπο κι όχι το τραίνο.\nΑυτά «μαχαιρώνουν» πραγματικά την Πάτρα κι όχι μια επιφανειακή σιδηροδρομική διέλευση με λογικούς οικονομικούς και περιβαλλοντικούς όρους. Αυτό προτείνεται με ολοκληρωμένη διεπιστημονική προσέγγιση και με συνεργασία τριών Πολυτεχνείων (Πάτρας, Αθήνας και Ζυρίχης). Δυσκολεύομαι να δεχτώ ότι όλοι οι προαναφερθέντες έχουν συνωμοτήσει ταυτόχρονα εναντίον της Αχαϊκής πρωτεύουσας.\n*Ο Κωνσταντίνος Μπρούσαλης είναι εκπαιδευτικός, ιστορικός συγγραφέας και Επικεφαλής της Κίνησης Πελοποννησιακής Γραμμής «Σταθερή Τροχιά»


Συζητήσεις :: Θέμα: Διάφορα ακίνητα (2/2)\nΔιάφορα ακίνητα\t24 Μαρ 2013 17:55\t#10\nκανεις δεν εχασε αγοραζοντας γη και κυριως εκεινοι που την ΠΟΥΛΗΣΑΝ !! !\nεπενδυση σε οικοπεδο, χωρις να εχει ξεκαθαριστει ακομα ο φορος που το συνοδευει ειναι πεταμενα λεφτα. Επίσης για να εχει αξία , πρεπει να βλεπει κ να ειναι κοντα σε ΘΑΛΑΣΣΑ\nεπενδυση σε μαγαζι, χωρις να εχεις υπολογισει τον χρονο αποσβεσης του αρχικου κεφαλαιου σου , παλι ειναι πεταμενα λεφτα\nεσοδα=ενοικια , εξοδα=συντηρηση+καμια τριανταριά φόροι και εισφορές\nΑυτα από εμένα και η καλυτερη λύση είναι αγορά ΜΑΓΑΖΙΟΥ , εντος εμπορικού ΚΕΝΤΡΟΥ, στο ΕΞΩΤΕΡΙΚΟ ...τωρα το στηνω με τον αδελφο μου αυτο ...\nΔιάφορα ακίνητα\t24 Μαρ 2013 18:07\t#11\nΑγόρι μου, τα έχεις μπερδεμένα στο μυαλουδάκι σου.\nΕσύ δεν έχεις αγοράσει ΟΙΚΟΠΕΔΟ, έχεις αγοράσει ΜΕΡΙΔΙΟ (του συνεταιρισμού). Άλλο το ένα, άλλο το άλλο.\nΑν αγοράσεις ΟΙΚΟΠΕΔΟ (σαφώς προσδιορισμένο και περιγραμμένο, και με σαφείς τίτλους ιδιοκτησίας) δεν ισχύει τίποτα από όλα αυτά που λες.\nΕίναι σαφές πράμα, ορίζεται ΣΑΦΩΣ (και γεωγραφικά και νομικά, και πάνω σε σχέδιο, και με τοπογραφικό κλπ - και με τα GPS σήμερα μέχρι αηδίας σαφώς), και δε στο κουνάει κανένας. Ακόμα τουλάχιστον.\nΝα στο απαλλοτριώσουν? Μπορεί. Αλλά υφίσταται για τα πάντα αυτός ο κίνδυνος. Ακόμα και για κτίριο στην Κολιάτσου.\nΤο γεγονός ότι κάποιοι έχουν πέσει θύματα διάφορων αετονύχηδων (γιατί δεν ήξεραν τι έπρεπε να κοιτάξουν για να προφυλαχτούν), δεν σημαίνει ότι κάθε αγοραπωλησία σε μέρη που κάποτε ήταν "οικοδομικός συνεταιρισμός" είναι ύποπτη και απευκταία.\nΝα σου θυμίσω ότι και η "Πολιτεία" στην Κηφισιά "Οικοδομικός συνεταιρισμός" ήταν, και τα "δικαστικά" (πίσω από το Σχοινιά) οικοδομικός συναιτερισμός ήταν, και τόσα άλλα, και τώρα είναι γεμάτα βίλλες που μένει κόσμος.\nΜην τρελλαθούμε και τελέιως!\nΔιάφορα ακίνητα\t24 Μαρ 2013 18:18\t#12\nγια να εχει αξία , πρεπει να βλεπει κ να ειναι κοντα σε ΘΑΛΑΣΣΑ\nΤώρα περνάμε μια περίοδο που τα πράματα είναι φλου.\nΔιαφωνώ για τη "θέα στη θάλασσα".\nΕίναι πολύ υπερτιμημένα (μάλλον ήταν - γιατί δεν ξέρω τι γίνεται τα πελευταία 2-3 χρόνια) αυτά.\nΣτοιχεία που έχω εγώ:\n20 στρέμματα στην Κωπαϊδα: Τιμή (τα πούλησε γνωστός μου) το 1985: 200.000 δρχ (10.000 δρχ/στρ = 322 ευρώ/στρ).\nΤιμή (ψάχτηκα εγώ το 2006): 800 Ε/στρ.\nΣυμπέρασμα: Το 2006 είναι πιο φτηνά από το 1985.\nΥποθέτω ότι το 2016 θα είναι ακόμα πιο φτηνά.\nΞέρεις τι σημαίνει 20 στρ? Σημαίνει ότι κάθεσαι στη μια άκρη και την άλλη δεν την βλέπεις.\nΤην ίδια στιγμή σου πουλάνε 0,5 στρ (500m2) "παραθαλάσσια" με 20 και 30k ευρώ.\nΝα τη χέσω τη θάλασσα και τη θέα της. Πάω στην παραθαλάσσια καφετέρια, άμα θέλω να δω θάλασσα.\nΔιάφορα ακίνητα\t24 Μαρ 2013 20:10\t#13\nεγω αμα βλεπω θαλασσα ηρεμώ, τι να την κανω την τραχανοπλαγιά,αν ειχα προβατα, θα σου ελεγα οτι εχεις δικιο,\nεισαι πιο τσιγγουνης και απο τον SKROUTZ.GR ρε φιλε\nΤελευταία διόρθωση: 24 Μαρ 2013 20:11 από waverunner (gk8719).\nΟι ακόλουθοι χρήστες είπαν "Σε Ευχαριστώ":\nΔιάφορα ακίνητα\t25 Μαρ 2013 02:51\t#14\nΚαι 'γω, και 'γω!! (ειμαι τσικουναρος).\nΓι' αυτο γραφτηκα στο σαιτ αλλωστε.\nΟταν λενε τον Σκρουτζ Μακ Ντακ "Γεροτσιγκουνη" αυτος απαντα: "Ε οχι και γέρος..."\nΑνευ πλακός τωρα συμφωνω και με τον Χρεωμενο καταθετη οτι συνεταιρισμοι "ΜΑΚΡΥΑ!!!" αλλα και με τον soto51 οτι αν εχεις αρτιο οικοπεδο (αντι για μεριδια) δεν εχει και ιδαιτερη σημασια. Παντως επειδη εχω κακη πειρα απο συνεταιρισμο (και δη "παραθεριστικο") θα ελεγα να το ψαχνει καποιος πολυ καλα πριν δεσμευτει.\nΕπιπροσθετα δεν βλεπω γιατι θα αγοραζε καποιος οτιδηποτε δεσμευτικο (οπως πχ γη) σε αυτη τη χωρα με τις επικρατουσες συνθηκες. Εκτος αν εχει πολυυυυυ μακρινο οριζοντα και ειναι φυσει αισιοδοξος.\nΕγω δεν εχω τιποτα απο τα δυο.\nΤελευταία διόρθωση: 25 Μαρ 2013 02:57 από Υπήκοος (Υπηκοος).\nΔιακοπές 51,00€ Αργοστόλι, Κεφαλονιά\nMaggana Residence - Αργοστόλι, Κεφαλονιά ✦ 2 Ημέρες (1 Διανυκτέρευση) ✦ 2 άτομα ✦ 1 ✦ έως 30/09/2022 ✦ Κοντά σε παραλία!\nΔιάφορα ακίνητα\t25 Μαρ 2013 08:15\t#15\nΚι εγώ ηρεμώ με τη θάλασσα, φίλε.\nΔεν είμαι τσιγγούνης, και δεν την στερούμαι. Ξέρεις τι κάνω?\nΠάω σε ένα ξενοδοχείο που είναι 15 μέτρα από εκεί που σκάει το κύμα, πληρώνω από 35 έως 80 ευρώ το δωμάτιο (ανάλογα με την περιοχή), και κάθομαι και τη βλέπω από το μπαλκόνι μου.\nΤο ταβερνάκι είναι μέσα σε αυτά τα 15m.\nΤο πρωϊ που θα ξυπνήσω ρίχνω κορώνα-γράμματα αν θα μπω στο ντους ή αν θα πάω να πέσω στη θάλασσα. Με την τσίμπλα στο μάτι.\nΘες δυο μήνες το χρόνο? Δυο μήνες. 60 μέρες x 50 ευρώ (μέσος όρος) = 3.000 (το χρόνο).\nΘες 10 χρόνια? 30.000.\nΠόσο θα μου κόστιζε να έχω "εξοχικό" (κεφάλαιο + φόροι, + πάγια, + έξοδα διατήρησης & συντήρησης, + έξοδα διαμονής)?\nΣυν το ότι η κυρία μου θα είχε να μαζεύει σεντόνια, κουζίνες, καρέκλες, τραπέζια, να μαγειρεύει, να το καθαρίζει κλπ (άρα γκρίνια), συν το ότι δεν μπορώ να πάω κάπου αλλού βρε αδερφέ μια χρονιά, συν τους διάφορους που ξέρουν ότι "είσαι εκεί" άρα "Ήρθαμε και μειιιιις" τα μισά Σ/Κ, συμπέρασμα, ΟΧΙ δεύτερο σπίτι (έστω κι αν το λένε "εξοχικό").\nΑντί γι' αυτό πήρα (και με πολύ λιγότερα λεφτά) ένα σκάφος 8m, που με πάει σε μιάμιση ώρα από το Καλαμάκι στην Ύδρα (αν θέλω Ύδρα), στη Τζιά (αν θέλω Τζιά), στην Κύθνο (αν θέλω Κύθνο), και έχω πάει από την Κεφαλλονιά μέχρι τη Χαλκιδική, και μέχρι τη Γαύδο.\nΑν αυτά εσύ τα λες "τσιγγουνιά", τι να σου πω. Έχουμε διαφορετική θεώρηση των πραγμάτων.\nΜαθηματικά, είναι ΛΑΘΟΣ η ιδιοκτησία.\nΤο ένα λάθος δεν μπορούμε να το αποφύγουμε, έχουμε να μεγαλώσουμε παιδιά, να έχουμε τη "γωνιά" μας, μας χρειάζεται ένα σπίτι. Αλλά ΝΑ ΤΟ ΞΕΡΟΥΜΕ ότι είναι λάθος.\nΤο να το κάνουμε και δεύτερη φορά (το ίδιο λάθος, εν γνώσει μας ότι είναι λάθος), ξεφεύγει από την έννοια του λάθους και πάει στη μαλακία.\nΘα ξέρεις και την γνωστή ιστορία, σύγκρισης μεταξύ των δυο τύπων. Στη βάζω εδώ:\nόπου φαίνονται οι διαφορές μεταξύ\nΑ) αγοραστή διαμερίσματος με στεγαστικό δάνειο (κατωτέρω: «Ιδιοκτήτης») και\nΒ) ενοικιαστή που νοικιάζει το ακριβώς ολόϊδιο διαμέρισμα, στην ίδια πολυκατοικία και ο οποίος μπήκε την ίδια ημερομηνία με τον αγοραστή στο σπίτι του.\nΓεγονός: Αποπεράτωση οικοδομής και εγκατάσταση κατοίκων\nΙδιοκτήτης: Πλήρωσε 3.000 για να βάλει τέντες στις βεράντες και τζάκι στο σαλόνι.\nΕνοικιαστής: Απαίτησε από τον ιδιοκτήτη να βάλει τέντες και τζάκι, διαφορετικά δεν θα νοίκιαζε το σπίτι. Ο ιδιοκτήτης δέχθηκε και τα έβαλε. Ο ενοικαστής δεν πλήρωσε δεκάρα.\nΓεγονός: Πρώτος μήνας κατοίκησης\nΙδιοκτήτης: Ξεκίνησε να πληρώνει δόση στεγαστικού δανείου, 645Ε.\nΕνοικιαστής: Ξεκίνησε να πληρώνει ενοίκιο: 500Ε\nΓεγονός: Ήρθε το κτηματολόγιο στην περιοχή.\nΙδιοκτήτης: Πλήρωσε κάποιο ποσό για να δηλώσει το διαμέρισμα, σύμφωνα με το νόμο. Το διαμέρισμα όμως το δήλωσε και η Eurobank και χρέωσε το ποσό σε βάρος του, παρόλο που διαμαρτυρήθηκε ότι ήταν παράνομο\nΕνοικιαστής: Δεν πλήρωσε δεκάρα και δεν ασχολήθηκε καθόλου.\nΓεγονός: Άνοδος του επιτοκίου της ΕΚΤ. Μαζί με το περιθώριο, 4,5%.\nΙδιοκτήτης: Η δόση έφτασε τα 750Ε μηνιαίως\nΕνοικιαστής: Σταθερό ενοίκιο στα 500Ε\nΓεγονός: Σημειώθηκε σοβαρή βλάβη στην πολυκατοικία.\nΙδιοκτήτης: Πλήρωσε το κομμάτι που του αναλογούσε.\nΕνοικιαστής: Δεν πλήρωσε δεκάρα, γιατί το κόστος επιβάρυνε τον ιδιοκτήτη του διαμερίσματος.\nΓεγονός: Χαράτσι, ευρώ 840\nΙδιοκτήτης: Το πλήρωσε. Τι να κανε, να του κοβαν το ρεύμα?\nΕνοικιαστής: Δεν πλήρωσε δεκάρα, γιατί το πλήρωσε ο ιδιοκτήτης (αφαίρεση από το νοίκι)\nΙδιοκτήτης: Το πλήρωσε.\nΕνοικιαστής: Δεν πλήρωσε (αφαίρεση από το νοίκι)\nΓεγονός: Μείωση στο επιτόκιο ΕΚΤ - ύφεση στην οικονομία.\nΙδιοκτήτης: Η δόση έπεσε στα 610Ε\nΕνοικιαστής: Επαναδιαπραγματεύτηκε το ενοίκιο και το έριξε στα 450 ευρώ. Ο ιδιοκτήτης δεν θέλει να τον χάσει, γιατί πληρώνει πάντα στην ώρα του.\nΓεγονός: Θα ψηφιστούν νέα μέτρα, που θα επιβαρύνουν φορολογικά τα ακίνητα περισσότερο.\nΙδιοκτήτης: Θα πληρώσει.\nΕνοικιαστής: Στα @@ του.\nΓεγονός: Χρωστάνε και οι δύο δανεικά και αγύριστα στις τράπεζες.\nΙδιοκτήτης: Του τηλεφωνούν και τον απειλούν με κατάσχεση του σπιτιού, προκαλώντας του άγχος.\nΕνοικιαστής: Στα @@ του. Δεν έχει τίποτα στο όνομά του\nΙδιοκτήτης: Το πληρώνει.\nΕνοικιαστής: Θα το αφαιρέσει από το νοίκι\nΓεγονός: Βαθαίνει η ύφεση.\nΙδιοκτήτης: Μετάνιωσε που πήρε στεγαστικό, γιατί ζορίζεται και δεν μπορώ πλέον να πληρώνει τις δόσεις. Δεν μπορεί να πουλήσει το σπίτι με τίποτα, γιατί κανένας δεν αγοράζει.\nΕνοικιαστής: Πιθανόν να μετακομίσει σε άλλο μικρότερο και φθηνότερο, ανάλογα με την τσέπη του.\nΈτος: 2035 (λέμε τώρα).\nΓεγονός: Ολοκλήρωση αποπληρωμής στεγαστικού δανείου (λέμε τώρα).\nΙδιοκτήτης: Θα είναι υπερήφανος ιδιοκτήτης ενός διαμερίσματος 30 ετών, που θα αρχίσει να ζητάει για επισκευές και ανακαινίσεις. Η εμπορική αξία του θα είναι ανάλογη με την ηλικία του.\nΕνοικιαστής: Θα μετακομίσει στην απέναντι πολυκατοικία που θα χτίστηκε τότε, και θα συνεχίσει να ζει σε ένα ολοκαίνουργιο σπίτι, το οποίο σχεδιαστικά και λειτουργικά δεν θα έχει καμιά σχέση με αυτό του 2005, χωρίς να πληρώνει χαράτσια και ότι άλλα κέρατα έχουν βάλει μέχρι τότε.\nΔιάφορα ακίνητα\t25 Μαρ 2013 14:28\t#16\nΜα αυτό λέω και δεν τα ξέρει ο ανήλικος! Μερίδια πάντα πουλάει ο συνεταιρισμός, αλλιώς δεν είναι συνεταιρισμός.\nΔιάφορα ακίνητα\t24 Απρ 2013 08:48\t#17\nΕπανερχομαι στο θέμα του οικοδομικού συνεταιρισμού...\nΜόλις χτες έλαβα γράμμα από το συνεταιρισμό και μου ζητούν να πληρώσω εισφορές από το έτος 2009 μέχρι και φέτος... σύνολο 480€!!!!, ποσό το οποίο γράφουν ότι αποφασίστηκε σε συνέλευση των μελών (δεν είχα παρευρεθεί επειδή βρισκόμουν εκτός Αθηνών) για να καλύψει τα λειτουργικά κόστη του Συνεταιρισμού (ενοίκιο, κοινόχρηστα, λογιστή, μετακινήσεις και τη δημιουργία ταμείου).\nΕιχα πληρώσει με την αγορά της μερίδας (τι ήθελα και έμπλεξα???) 500€ σαν εισφορά στο συνεταιρισμό για τη βοήθεια και καλά που παρείχε για την εύρεση της τεράστιας ευκαιρίας όπως την παρουσίαζε...\nΗ ερώτηση είναι η εξής: έχουν δικαίωμα να συνεχίσουν να ζητούν εισφορές? αν δεν πληρώσω τι γίνεται? υπάρχει περίπτωση να με διαγράψουν και να χάσω τη μερίδα? (όχι ότι την κάνω κάτι, αλλά θα είναι η απόλυτη κοροιδία)...


Αποθετήριο Κάλλιπος: Χρόνος και Εργασία\nΤίτλος: Χρόνος και Εργασία\nΣυγγραφείς: Μαρμαράς, Νικόλαος\nΚριτικός Αναγνώστης: Κοντογιάννης, Θωμάς\nΑΛΛΗΛΕΠΙΔΡΑΣΗ ΑΝΘΡΩΠΟΥ-ΗΛΕΚΤΡΟΝΙΚΟΥ ΥΠΟΛΟΓΙΣΤΗ\nΤο Κεφάλαιο αυτό χωρίζεται σε δύο ενότητες. Η πρώτη ασχολείται με τους βιορυθμούς και ιδιαίτερα με τους ημερονύκτιους. Εξετάζεται η σχέση τους με την εργασία καθώς και με το φαινόμενο του ύπνου. Με βάση τις γνώσεις αυτές, μελετώνται οι αρνητικές συνέπειες των ωραρίων εργασίας, συμπεριλαμβανομένης και της νυκτερινής εργασίας, καθώς και οι τρόποι αντιμετώπισής τους.\nΗ δεύτερη ενότητα ασχολείται με γήρανση του ανθρώπινου οργανισμού. Μελετώνται οι συνέπειές της στην απόδοση του εργαζόμενου ανθρώπου, και τα κατάλληλα οργανωτικά και άλλα μέτρα για την αντιμετώπιση των συνεπειών της.\nΒιβλιογραφική Αναφορά: Μαρμαράς, Ν., Ναθαναήλ, Δ. 2015. Χρόνος και Εργασία. [Κεφάλαιο Συγγράμματος]. Στο Μαρμαράς, Ν., Ναθαναήλ, Δ. 2015. Εισαγωγή στην εργονομία. [ηλεκτρ. βιβλ.] Αθήνα:Σύνδεσμος Ελληνικών Ακαδημαϊκών Βιβλιοθηκών. κεφ 8. Διαθέσιμο στο: http://hdl.handle.net/11419/521\nΑποτελεί μέρος του: Εισαγωγή στην εργονομία\n1. ΕΡΓΟΝΟΜΙΑ [ΕΘΝΙΚΟ ΜΕΤΣΟΒΙΟ ΠΟΛΥΤΕΧΝΕΙΟ, ΣΧΟΛΗ ΜΗΧΑΝΟΛΟΓΩΝ ΜΗΧΑΝΙΚΩΝ, ΤΜΗΜΑ ΜΗΧΑΝΟΛΟΓΩΝ ΜΗΧΑΝΙΚΩΝ]\n2. ΜΕΛΕΤΗ ΕΡΓΑΣΙΑΣ κ ΣΤΟΙΧΕΙΑ ΕΡΓΟΝΟΜΙΑΣ [ΕΘΝΙΚΟ ΜΕΤΣΟΒΙΟ ΠΟΛΥΤΕΧΝΕΙΟ, ΣΧΟΛΗ ΜΗΧΑΝΟΛΟΓΩΝ ΜΗΧΑΝΙΚΩΝ, ΤΜΗΜΑ ΜΗΧΑΝΟΛΟΓΩΝ ΜΗΧΑΝΙΚΩΝ]\n3. Εργονομία [ΠΑΝΕΠΙΣΤΗΜΙΟ ΑΙΓΑΙΟΥ, ΣΧΟΛΗ ΘΕΤΙΚΩΝ ΕΠΙΣΤΗΜΩΝ, ΤΜΗΜΑ ΜΗΧΑΝΙΚΩΝ ΣΧΕΔΙΑΣΗΣ ΠΡΟΙΟΝΤΩΝ ΚΑΙ ΣΥΣΤΗΜΑΤΩΝ]\n4. ΕΡΓΟΝΟΜΙΑ [ΠΑΝΕΠΙΣΤΗΜΙΟ ΠΑΤΡΩΝ, ΣΧΟΛΗ ΠΟΛΥΤΕΧΝΙΚΗ, ΤΜΗΜΑ ΜΗΧΑΝΟΛΟΓΩΝ & ΑΕΡΟΝΑΥΠΗΓΩΝ ΜΗΧΑΝΙΚΩΝ]\n5. ΕΡΓΟΝΟΜΙΑ [ΠΑΝΕΠΙΣΤΗΜΙΟ ΠΕΙΡΑΙΩΣ, ΣΧΟΛΗ ΝΑΥΤΙΛΙΑΣ ΚΑΙ ΒΙΟΜΗΧΑΝΙΑΣ, ΤΜΗΜΑ ΒΙΟΜΗΧΑΝΙΚΗΣ ΔΙΟΙΚΗΣΗΣ ΚΑΙ ΤΕΧΝΟΛΟΓΙΑΣ]\n6. ΕΡΓΟΝΟΜΙΑ [ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ, ΣΧΟΛΗ ΠΟΛΥΤΕΧΝΙΚΗ, ΤΜΗΜΑ ΜΗΧΑΝΙΚΩΝ ΠΑΡΑΓΩΓΗΣ ΚΑΙ ΔΙΟΙΚΗΣΗΣ]\n7. ΕΡΓΟΝΟΜΙΑ [ΠΟΛΥΤΕΧΝΕΙΟ ΚΡΗΤΗΣ, ΣΧΟΛΗ ΜΗΧΑΝΙΚΩΝ ΠΑΡΑΓΩΓΗΣ ΚΑΙ ΔΙΟΙΚΗΣΗΣ, ΤΜΗΜΑ ΜΗΧΑΝΙΚΩΝ ΠΑΡΑΓΩΓΗΣ ΚΑΙ ΔΙΟΙΚΗΣΗΣ]\nΤεχνική Επεξεργασία: Γκίκας, Κωνσταντίνος\nΓραφιστική Επιμέλεια: Γκίκας, Κωνσταντίνος\nAdobe PDF 1,5 MB - Kατεβάστε Δείτε


Σούπερ Λιγκα 1: Παναιτωλικός- Παναθηναϊκός\nΣτο Αγρίνιο ο Παναιτωλικός υποδέχεται τον Παναθηναϊκό σε ένα ματς στο οποίο οι γηπεδούχοι θα βρίσκονται σε μεγάλη βαθμολογική πίεση όντας στην προτελευταία θέση του πίνακα απέναντι στο “τριφύλλι” που επίσης έχει το “πρέπει” αφού με νίκη θα πιάσει τον Αρη και την ΑΕΚ στους 44 βαθμούς όντας στο -2 από τον 2ο ΠΑΟΚ.\nΟι Αγρινιώτες βρίσκονται πριν την σέντρα του αγώνα στο + 4 από την ουραγό ΑΕΛ η οποία από την πλευρά της έχει να δώσει και ένα ματς παραπάνω οπότε όπως γίνεται εύκολα αντιληπτό πιέζονται πολύ βαθμολογικά.\nΟ Τραιανός Δέλλας δεν μπορεί να υπολογίζει στις υπηρεσίες των: Ματσόλά, Καρασαλίδη, Γιάκολιτς, Λιάβα και στον Μανθάτη οι οποίοι είναι όλοι τους νοκ άουτ.\nΜε 12/22 ήττες και μόλις δυο νίκες είναι φανερό πως η πορεία τους είναι κακή ενώ πιο συγκεκριμένα έχουν χάσει στα 5/8 πιο πρόσφατα με το 0-0 που απέσπασαν από τον 3ο της βαθμολογίας ΑΡΗ να θεωρείται ένα θετικό αποτέλεσμα που θα έχει προφανώς ανεβάσει και την ψυχολογία τους.\nΤα 11 γκολ που έχουν σκοράρει από την εκκίνηση του πρωταθλήματος σε 22 ματς τους κατατάσσουν στην χειρότερη επίθεση του πρωταθλήματος ενώ αντίστοιχα τα 30 τέρματα παθητικό στην 3η χειρότερη άμυνα της κατηγορίας.\nΟι πράσινοι σε αντίθεση με την αποψινή τους αντίπαλο είναι σε φόρμα. Για την ακρίβεια εάν κερδίσουν απόψε όχι μόνο θα φτάσουν τις 8/9 νίκες στα πιο πρόσφατα παιχνίδια τους στο πρωτάθλημα αλλά θα επιβεβαιώσουν πως κάνουν πορεία πρωταθλητισμού στον δεύτερο γύρο αφού η συγκομιδή τους από την εκκίνηση του δεύτερου μισού στην κατηγορία θα είναι κατά έναν βαθμό μεγαλύτερη από τον πρωτοπόρο Ολυμπιακό.\nΟ Μπόλονι έχει να διαχειριστεί και αυτός αρκετές απουσίες αφού οι: Κουρμπέλης, Σανκαρέ, Μπουζούκης, Σαβιέρ, Σένκεφελντ, Πούγγουρας, Καρλίτος και ο Αλεξανδρόπουλος είναι όλοι τους εκτός δράσης.\nΠαράλληλα, κυνηγά απόψε ένα μεγάλο ρεκόρ συλλόγου αφού αν κερδίσει θα φτάσει τις πέντε διαδοχικές εκτός έδρας νίκες κάτι που έχει να καταφέρει στο πρωτάθλημα από το 2004 , σε μια σαιζόν που είχε κατακτήσει το νταμπλ , με οχτώ σερί τότε.\nΠροϊστορία: Σε σύνολο 19 μεταξύ τους αγώνων ο ΠΑΟ έχει κερδίσει τα 13 και έχει χάσει τα δυο.\n* Στην τιμή του 2.00 θα ποντάρω στο momentum του ΠΑΟ ο οποίος έχει μεν αρκετές απουσίες αλλά συνάμα και περισσότερες λύσεις από τους γηπεδούχους στο ρόστερ του.


ΒΙΝΤΕΟ: Βετεράνος του στρατού αποτρέπει ληστεία – Ακόμα ... τρέχει ο δράστης\nΚυριακή, 08 Σεπτεμβρίου 2013 08:43\nΟ 54χρονος Βετεράνος του Ιράκ, χωρίς να χάσει την ψυχραιμία του, με μια κίνηση, βγάζει από τον πάγκο όπλο το οποίο έφερε, και τον σημαδεύει εξ επαφής!\nΣύμφωνα με το ρεπορτάζ του Αμερικανικού Δικτύου, όπως έχει καταγραφεί και σε βίντεο κάμερας ασφαλείας του καταστήματος, ο 54χρονος Jon Lewis Alexander, εργαζόταν στην επιχείρηση "Beer:30" στο προάστιο Marionville, του Μιζούρι, όταν ένας άνδρας εμφανίστηκε ως πελάτης.\nΜε όπλο που φέρει, απειλεί τον υπάλληλο και του ζητάει τα χρήματα του ταμείου. Ο 54χρονος Βετεράνος του Ιράκ, χωρίς να χάσει την ψυχραιμία του, με μια κίνηση, βγάζει από τον πάγκο όπλο το οποίο έφερε, και τον σημαδεύει εξ επαφής - με το διάλογο να μην έχει καταγραφεί στο κύκλωμα Ασφαλείας του καταστήματος -. Ο νεαρός δράστης της απόπειρας ληστείας, στην απειλή του όπλου, τράπηκε σε φυγή. Ενώ η Αστυνομία με την καταγραφή από την κάμερα Ασφαλείας, αναζητά τον ύποπτο.\nΣύμφωνα με επίσημα στοιχεία, καθημερινά στις ΗΠΑ, περίπου 2100 άνθρωποι κατέχουν όπλα για αυτοπροστασία, κάτι που ο Νόμος τους επιτρέπει.\nΠερισσότερα σε αυτή την κατηγορία: « Μάχη αέρος-αέρος Πέραν της Απόστασης Ορατότητας – Υπόσχεση και Πραγματικότητα\tΡαντάρ διάτρησης εδάφους της ΝΙΙΤΕΚ για τον Τουρκικό Στρατό »